Naslovna Vijesti Dodik: Zločine nad djecom nikada ne zaboraviti\nDodik: Zločine nad djecom nikada ne zaboraviti\nPredsjednik Republike Srpske Milorad Dodik poručio je na Akademiji „Svako dijete – nebo na zemlji“ – centralnom događaju manifestacije „Dani sjećanja“, da se mora njegovati sjećanje na stradanje djece na ovim prostorima, prije svega iz srpskog naroda, kako bi se pokazalo da je prošli vijek u kontinuitetu bio vijek stradanja srpskog naroda i u okviru toga velikog broja djece.\nDodik je rekao je da je nedavno bila obilježena godišnjica stradanja u Gradini i dodao da je tu postojao logor koji je isključivo bio formiran za srpsku djecu. Istakao je da zločine nad djecom ne treba nikada zaboraviti.\n„Tamo je stradalo 20.000 djece. Prvi logor za djecu postojao je još 1915. godine u Doboju u kojoj je stradalo 474 djece samo zato što su pripadali pravoslavnom srpskom narodu. Stradanje i masovno ubijanje djece možemo u kontinuitetu da pratimo sve do Kragujevca, kada je stradalo 600 djece đaka. U Ljubinju je 1941. godine formiran logor za majke sa novorođenom djecom u kojem je stradalo 12 beba“, istakao je Dodik.\nDodik se osvrnuo i na stradanje 12 beba koje su umrle zbog nedostatka kiseonika u Banjaluci.\nDodik je podsjetio i na izjavu blaženopočivšeg patrijarha srpskog Pavla da „kada pogine jedno dijete – pogine čitav svijet“, naglasivši da to najbolje govori o tome koliko je stradanje djece osjetljivo za svakog i bez obzira gdje je djete stradalo, jer s tim stradaju i sve ljudske i civilizacijske vrijednosti.\nPredsjednik Republičkog centra za istraživanje rata, ratnih zločina i traženje nestalih lica Milorad Kojić rekao je da je ova Akademija poruka da se kroz instuitucionalno kreiranje događaja mora ostaviti istina šta se događalo u našoj prošlosti.\n„U košmaru rata počinjeni su brojni zločini, neki su potupuno zaboravljeni pa i oni zločini nad djecom. Na najstrašnije načine počinjeni su zločini nad djecom, o svima njima večeras želimo da govorimo“, dodao je Kojić.\nČlan Predsjedništva BiH iz Republike Srpske Mladen Ivanić izjavio je večeras da je značajno da se organizuju manifestacije kao što su to „Dani sjećanja“, jer je evidentno da su u ratovima najveće žrtve civili, a među njima žene i djeca.\n„Jako je važno da se, posebno večeras, podsjetimo svih tih stradanja, da ih ne zaboravimo i da uradimo sve što možemo da više djeca, civili i ostali ne stradaju u ovoj zemlji“, rekao je Ivanić novinarima pred početak memorijalne akademije pod nazivom „Svako dijete – nebo na zemlji“, organizovane u okviru manifestacije „Dani sjećanja“ koja je ove godine posvećena stradanju srpske djece u ratovima u 20. vijeku.\nMinistar rada i boračko-invalidske zaštite Republike Srpske Milenko Savanović izjavio je večeras da je mnogo srpske djece stradalo u proteklom vijeku i da je time „stradala naša budućnost“.\nSavanović je istakao da je za vrijeme Nezavisne Države Hrvatske stradalo više od 20.000 srpske djece u ustaškim logorima, a u ovom ratu 447, da nisu poznate tačne informacije koliko je stradalo djece u Prvom svjetskom ratu.\nMedijski pokrovitelj Dana sjećanjaje Radio-televizija Republike Srpske\nAkademiji u Kulturnom centru Banski dvor, osim predsjednika Republike Srpske Milorada Dodika koji je pokrovitelj manifestacije, prisustvovali su i predsjednik Vlade Republike Srpske Željka Cvijanović, ministri Vladi, narodni poslanici, član Predsjedništva BiH iz Republike Srpske Mladen Ivanić.\nSkupu su prisustvovali i Njegovo preosveštenstvo episkop banjalučki Jefrem, generalni konzul Srbije u Banjaluci Vladimir Nikolić, predsednik Jevrejskog kulturnog centra u Banjaluci Arie Livne, predstavnici nevladinih organizacija, potomci žrtava, te brojne druge ugledne ličnosti.\nManifestaciju, koja će trajati do 19. aprila organizuje Republički centar za istraživanje rata, ratnih zločina i traženje nestalih lica.\nPored memorijalne akademije u Banjaluci, na Mrakovici je održan čas istorije za srednjoškolce iz Gradiške i Prijedora.


Obradović: Vlast koristi ideje opozicije kako bi ih obesmislila\nBeta 31. januara 2021. 13:15\nLider pokreta „Dveri“ Boško Obradović ocenio je da vladajuća Srpska napredna stranka „krade ideje“ od opozicije samo da bi ih obesmislila, a ne da bi se njima stvarno bavila.\n„Najbolji primer je novouvedeno ministarstvo za porodicu, koje je tu samo da bi vlast medijski fingirala borbu za natalitet, dok Vlada Srbije u svoje prioritete stavlja donošenje zakona o istopolnim partnerstvima. Ili, recimo, novo Ministarstvo za selo, koje vodi političar opšte prakse koji nikakve veze u svom životu nije imao ni sa selom ni sa poljoprivredom, i to u Vladi koja je bukvalno uništila domaćeg seljaka dozvoljavajući nekontrolisani uvoz poljoprivrednih proizvoda iz inostranstva“, napisao je Obradović za portal Direktno.rs.\nOn je ocenio da je slično sa predlogom povratka redovnog služenja vojnog roka, u formi osnovne vojne obuke od 3-6 meseci, sa kojim je Srpski pokret Dveri kao posebnom kampanjom izašao još 2015. godine, a što je odbila većine stranaka tadašnje vlasti i opozicije.\n„Opasnost je u sledećem: svaka dobra ideja koju primenjuje jedan nedemokratski i kriminalni režim može da bude zloupotrebljena za neke potpuno druge motive od onih istinskih i pravih kojim bi trebalo da bude rukovodjena“, naveo je Obradović.\nDodao je da je isto sa zloupotrebom nacionalizma, pa nakon što jedan Vuk Drašković, Vojislav Šešelj, Tomislav Nikolić, Velimir Ilić ili Aleksandar Vučić odigraju svoje lažne patriotske role i od toga naprave karikaturu, mnogi ljudi posle toga ne žele da imaju bilo šta sa nacionalnim političkim idejama koje su im takvi politički tipovi ogadili.


Javni poziv za podnošenje predloga projekata za unapređivanje položaja Romkinja u Republici Srbiji – ICR\nMinistarstvo rada, zapošljavanja i socijalne politike – Uprava za rodnu ravnopravnost upućuje javni poziv zainteresovanim udruženjima da podnesu predloge projekata za finansiranje iz sredstava Budžeta Republike Srbije.\nPrioritet Ministarstva rada, zapošljavanja i socijalne politike – Uprave za rodnu ravnopravnost je unapređivanje položaja Romkinja u skladu sa Nacionalnom strategijom za poboljšanje položaja žena i unapređivanje rodne ravnopravnosti, Akcionim planom za njenu implementaciju i Zaključnim zapažanjima Komiteta UN za eliminaciju diskriminacije žena, od jula 2013. godine.\nPodnosioci predloga projekta mogu biti: Lokalna udruženja čiji programi će doprineti poboljšanju položaja Romkinja.\nRok dostavljanja projektnih predloga: Zainteresovana udruženja, su dužna da predloge projekata dostave do 22. oktobra 2013. godine u 16 časova.\nPravila konkursa, obrasci, uputstvo kao i dodatne informacije za podnosioce prijava mogu se preuzeti isključivo u elektronskoj formi sa internet prezentacije Ministarstva rada, zapošljavanja i socijalne politike i Uprave za rodnu ravnopravnost: www.minrzs.gov.rs i www.gendernet.rs.\nSredstva za regresiranje osiguranja životinja, useva i plodova


Niš se predstavio na Međunarodnom sajmu turizma u Beogradu (VIDEO)\nPočetak/Društvo/Niš se predstavio na Međunarodnom sajmu turizma u Beogradu (VIDEO)\nNiške Vesti 24. februara 2019.\nTuristička organizacija Niša se u subotu, 23. februara predstavila na Međunarodnom sajmu turizma u Beogradu. U okviru predstavljanja održana je promocija Niša kao grada koji ima bogato istorijsko ali i kukturno nasleđe, spomenike kojima se ponosi i koji privlače pažnju kako domaćih tako i stranih turista.\nUz sve to, Niš je grad, a to ističu svi koji su u njemu boravili, koji nudi nezaboravnu kuhinju “začinjenu” tradicionalnim jelima sa ovog podneblja, zabavu i mogućnosti za avanturu, sport i boravak u prirodi. Na sajmu je promovisan i burek kao lokalni brend kao i manifestacija “Dani bureka” koja privlači sve više i majstore ove “poslastice” iz susednih zemalja. Promociji Niša na Međunarodnom sajmu turizma u Beogradu prisustvovao je i gradonačelnik Darko Bulatović.\nBulatović je istako da će grad nastaviti da ulaže u turizam, a da je tako pokazuje i to što se privodi kraju uređenje nalazišta Mediana, uređuje se Tvrđava, a pri kraju su i radovi na Vizitorskom centru Cerjanske pećine koja je privlačna i za turiste, ali i speleologe.\nZa povećan broj turista koji borave u Nišu veliku zaslugu ima i aerodrom preko koga najviše stiže stranih turista. Za njih, ali i za ostale posetioce na aerodromu je nedavno otvoren i Turistički kutak TON-a gde putnici koji dolaze u Niš mogu da dobiju sve podatke o smeštaju u gradu, o lokalitetima koje treba posetiti, o mestima gde se mogu probati specijaliteti ovog kraja, ali i o tome kako stići do željenih odredišta.\nDa se Niš na turističkoj mapi ispisuje sve krupnijim slovima potvrđuju i statistički podaci o poseti turista. Samo u prošloj godini taj broj je uvećan za skoro 20 odsto u odnosu na 2017. godinu. Kako bi se taj trend nastvio, kaže direktor TON-a Uroš Parlić, Niš se već predstavio u Moskvi, Bratislavi, Beču, Ljubljani, Sofiji i nekoliko drugih evropskih prestonica.\nGrad Niš Međunarodni sajam turizma Turistička organizacija Niš turizam


OVA 3 GRADA U SRBIJI SU POTENCIJALNE KORONA BOMBE: Ovde se slavi punom parom, niko ne nosi masku, svi LUMPUJU!\nPotencijalna žarišta korona virusa u Srbiji, Foto: EPA-EFE/ANTONIO BAT\nVELIKI BROJ LJUDI JE NEDISCIPLINOVAN\nNesigurnoj situaciji, kaže Delić, doprinelo je opuštanje, organizovanje proslava gde je veća mogućnost zaražvanja\nObjavljeno: 16.09.2020. 10:07h\nEpidemiolozi iz dana u dan ponavljaju da do opuštanja ne sme da dođe, kako ne bismo ponovo trpeli neželjenje posledice.\nMeđutim, veliki broj ljudi je nedisciplinovan, a tri grada predstavljaju nova potencijalna žarišta korona virusa.\n- Lako brojke mogu da zavaraju, pogotovo ako vidimo šta se dešava oko nas, građani su se opet opustili, kafići su puni, organizuju se svadbe i proslave, a gotovo niko ne nosi masku ili se ne vrši dezinfekcija - kaže Spahić.\n- Imamo više od 20.000 učenika i studenata koji, i pored pridržavanja svih epidemioloških mera u tim obrazovnim ustanovama, predstavljaju rizik. Takođe, procene pokazuju i da je nekoliko hiljada naših sugrađana bilo ili je još na letovanju u Crnoj Gori ili Albaniji, zemljama u kojoj je epidemiološka situacija znatno gora nego kod nas - priča Spahić.\nGradonačelnik Zaječara Boško Ničić izjavio je da su se građani opustili i ponašaju se kao da virusa više nema, te da je to osnovni razlog zbog koga je u gradu na istoku Srbije zabeležen porast broja obolelih od korona virusa.\n- Situacija u Zaječaru nije alarmantna, ali ukoliko se mere za borbu protiv tog virusa ne budu poštovale, što je primećeno u tom gradu, može doći do ekspanzije - rekao je Ničić.\nUzrok "jačanja korone" u ovom gradu Ničić vidi u činjenici da su se mnogi građani opustili i ponašaju se kao da virusa nema, uljuljkani činjenicom da postoje dani kada u Zaječaru nema nijednog novoregistrovanog pozitivnog slučaja korona virusa.\nNesigurnoj situaciji, kaže Delić, doprinelo je opuštanje, organizovanje proslava gde je veća mogućnost zaražvanja. Ističe da je komunalnoj policiji i inspekciji teško da sva ta mesta obiđe i spreči okupljanja.\nPotencijalna žarištaKorona virusCovid19SrbijaNovi PazarKragujevacZaječar\nLJUDI SU JAUKALI, BILO JE STRAŠNO: Komšije otkrivaju detalje požara na Čukarici (VIDEO)\nuživa u našoj zemlji\nSVAKA ČAST GODFRI! Ambasador SAD u Srbiji uradio nešto vredno svake POHVALE!\nMESTO U VLADI KAO POBEDA U FINALU LIGE ŠAMPIONA: Dačić izneo zanimljivo poređenje, ali to nije SVE!


Srbija i pravosuđe: Zašto padaju presude pred Apelacionim sudom : Južne vesti\n12:25, 18. 9. 2020.\nSudski procesi u Srbiji često nemaju samo jedan završetak - nezadovoljni presudom ulažu žalbu, pa se potraga za pravdom nastavlja.\n„Sud često ne vidi brvno u oku, a često i cepa dlaku na četiri dela - u ovom slučaju, sud je išao u tako detaljne primedbe", kaže za BBC na srpskom advokat porodice Ćuruvija Slobodan Ružić.\n„Burne reakcije na odluke Apelacionog suda ponajviše su rezultat nerazumevanja javnosti, poput odluke o oslobađanju osobe optužene za obljubu maloletnog deteta - tada javnost reaguje emotivno", zaključuje on.\nU Srbiji postoje četiri Apelaciona suda, nadležna za različite delove zemlje - u Beogradu, Kragujevcu, Nišu i Novom Sadu.\nBeogradski sud ima i dodatna zaduženja - za organizovani kriminal, ratne zločine i visokotehnološki kriminal, kao i za autorske sporove i sporove koji se tiču Zakona o javnom informisanju.\nStatistika Apelacionog suda kaže da su u 2019. godini rešili 22.062 predmeta, od čega su skoro u broj tačno polovini potvrdili presudu - 11.058 predmeta nije imalo izmenjeni tok posle odluke ovog suda.\nStatistika se komplikuje sa ostalim predmetima koji nisu svi preinačeni, ili bar nisu u potpunosti preinačeni - ukinuto je 3.296 presuda, a preinačeno 1.998.\n„Sama činjenica da je u toku 2019. godine u 160 predmeta otvoren pretres i rasprava pred Apelacionom sudom ukazuje da postoji trend dobrog rada prvostepenih sudova u svim postupcima", uverena je portparolka Apelacionog suda Mirjana Piljić.\n„Presude prvostepenih sudova su u puno slučajeva veoma upitne, ali tu ne treba zaboraviti ni sam početak procesa - načinom na koji je tužilac poveo postupak, opisao slučaj, uključio učesnike slučaja.\n„Sud je prečesto u situaciji da bude vezan optužnicom koja može biti loša, nedovoljno promišljena ili loše napisana - sudu tu ne preostaje mnogo."\n„Često ni prvostepeni sudovi ne postupe po tim uputstvima, jer su sudije nezadovoljne kad im se ukine odluka, pa Apelacioni sud ponovo dobije isti problem."\n„Često je kod nas primenjen princip odlaganja - brigo moja, pređi na drugoga."\n„Svakako je odgovornije nalaziti se negde gde znate da donosite najčešće završnu odluku, onu koja postaje stvarnost - a to nekad i olakšava vizuru sudova nižeg stepena koji zna da postoji neko ko može ispraviti eventualnu grešku.\n„Ali ko nije spreman na tu, ili neke druge vrste težina, ne treba da se bavi sudijskim poslom."\nIpak, pitanje da li je rad u ovom sudu zapravo „Liga šampiona srpskog pravosuđa", za Majića nema jasno pozitivan odgovor.\n„Vidite da je svuda ogromna politička kontrola, a osnovna mera svega je pristajanje ili nepristajanje."\nOd kritika na račun sudija ovog suda nisu se suzdržavali ni političari, pa je tako gradonačelnik Valjeva Slobodan Gvozdenović, član Srpske napredne stranke, otvoreno govorio da je „Miroslav Mišković postavio neke sudije Apelacionog suda", da su oni „rak rana iz koje krvari srpsko društvo".\n„U svojstvu lica koje je na čelu Apelacionog suda svakako da pratim na koji način se izveštava o radu Apelacionog suda i potpuno sam svestan da odluke koje ovaj Sud donosi ne mogu uvek naići na odobravanje kako u javnosti tako i kod pojedinaca i nosilaca političkog života u Srbiji, jer i odluke sudova svakako uvek mogu biti zgodan instrument za političke borbe na javnoj sceni."\nMilenković dodaje da je kritika „ne samo neophodna nego nekad i konstruktivna, jer nas podstiče da što više radimo na tome da svima pružimo kvalitetnije odluke i bolji uvid u rad sudova koji se finansira iz budžeta države pa je i odgovornost veća".\n„Mi sada imamo četiri mala Vrhovna suda iz vremena Jugoslavije u liku četiri Apelaciona suda, uz Vrhovni kasacioni sud koji je zadužen za ujednačavanje sudske prakse", opisuje stanje pravni stručnjak Slobodan Beljanski.\nI sudija Miodrag Majić saglasan je u oceni da je reforma bila „izuzetno štetna po već oslabljeni pravni sistem".\n„Problematični su ostali odabir kadrova, način kako su formirane četiri regije, pre svega zbog ujednačavanja sudske prakse na teritoriji cele države, nepotizam, politički izbori i ogroman politički pritisak na sud i sudije."\n„To nije prevaziđeno, to se čak, mislim, pogoršalo", zaključuje Slobodan Beljanski.


Sankcije Rusiji štete nemačkim lukama › Made-in-Germany.rs\nSankcije Rusiji štete nemačkim lukama\nU nemačkoj „Luci Hamburg“ u prvom tromesečju 2015. godine, u odnosu na isti period prošle godine, promet robe sa Rusijom opao je za čak 35 procenata.\nKompanija za pružanje financisjkih informacija „Blumberg“ navodi da razlog za ovakav poslovni bilans nemačke luke predstavljaju sankcije koje je Rusiji uvela Evropska unija (EU), prenosi „B92“.\nIzmeđu hamburške i ruskih luka na Baltičkom moru u prva tri meseca ove godine transportovano je ukupno 109.000 standardnih kontejnera, što predstavlja smanjenje od 34,8 posto u poređenju sa istim periodom prošle godine. Kontejnerski promet Luke Hamburg u posmatranom periodu smanjen je za 2,3 posto na međugodišnjem nivou. Ukupan promet ove luke iznosio je 35,6 miliona tona, a to predstavlja neznatan rast od 0,1 posto.\nUkupan izvoz iz Nemačke u Rusiju smanjen je u prošloj godini za 18 posto, pokazuju podaci koje je objavio Istočni komitet nemačke privrede. Direktor Instituta za ekonomiju i logistiku transporta Burkhard Lemper izjavio je povodom ovog problema da je trgovina Nemačke sa Rusijom osetno smanjena od momenta stupanja na snagu sankcija prošle godine, a da su nemačke luke posebno ranjive na taj pritisak.\nRaste tražnja za nemačkim mašinama\nNemačka industrija pogođena krizom u Rusiji\nSuficit izvoza iz srednjeg Banata 20,4 mil. €\nPad Folksvagenove prodaje u julu\nOd MiG na 23/05/2015 / Finansije, Transport, Trgovina, Usluge / Ostavite komentar\nSrpska deca prva po upotrebi antibiotika!\nSocijalno preduzetništvo kao šansa za samozapošljavanje


One vam pokazuju da dobar stil postaje bolji s godinama - WANNABE MAGAZINE\nSećate li se kada smo pisali o divnim damama koje su polako zagazile u devetu deceniju života, ali još uvek izgledaju veoma lepo, doterano i zanosno? Ukoliko se baš i ne sećate, podsetite se njih malo OVDE, a potom nam se vratite, jer želimo da vam dokažemo da su stil i dobar ukus poput vina, što prolazi više vremena, to su samo bolji i lepši. Fotograf Ari Set Kohen vreme posvećuje starijim damama slikajući njihova modna izdanja, te svojim fotografijama skoro svakodnevno pokazuje kako je njihov stil nakon toliko godina postao nešto što bismo mogli nazvati ne samo modom, već visokom modom, te njihov stil izvanrednim. I zaista, ukoliko se i sami zapitate, shvatićete da kako godine prolaze vaš ukus se menja, postaje bolji, u čemu u stvari i jeste čar odrastanja i starenja.\nPrva dama koju danas možete videti jeste Ilona. Osim što svoje godine ume odlično da iznese, stav kojim zrači, samopouzdanje i odličan spoj elegancije i daška ekstravagantnosti učiniće da i same poželite da se obučete kao ona, zar ne? Posmatrajte samo taj ukus i smisao za uklapanje detalja, broš, biseri ispod kragne košulje, kapa i crvene rukavice…Izvanredno!\nUkoliko ne znate kako izgleda zavodnica, a vi pogledajte Džojs. Očigledno joj ne smetaju sede vlasi, jer ih ponosno nosi, te ne sakriva svoju sedu kosu. Pa nju bi savršeno opisale dve reči, otmenost i jedinstvenost. Bunda preko haljine, romantična pletenica u korist rajfa za kosu, autentična i upečatljiva ogrlica, predstavljaju odličan stil ove dame.\nGodine ne predstavljaju nikakvu prepreku, posebno ne za modu, što će vam pogled na Saru i dokazati. “Divlje” lokne, dosta nakita i modnih detalja, čini njen stil eklektičnim i veoma upečatljivim, ali najbolje od svega je što ćete se i preko fotografije pre svega fokusirati na njen pogled i oči, a ne odevnu kombinaciju, što vam pokazuje dobro da garderoba dosta kazuje o čoveku, ali ga ne čini, već su to stav i postavljanje prema drugima.


Mnogi Amerikanci će zbog pandemije koronavirusa na izborima glasati poštom, umesto na biračkom mestu\nUpravnik Pošte SAD Luis Dedžoj rekao je da će glasački listići, za građane koji na predsedničkim izborima 3. novembra žele da glasaju poštom, stići na vreme i odustao je od smanjenja budžeta i ostalih promena u Pošti - zbog kojih su demokrate tvrdile da će milioni Amerikanaca biti onemogućeni da glasaju.\nDedžoj, inače bogati donator Republikanske stranke i čovek kojeg je u Poštu postavio predsednik Donald Tramp, rekao je da je Pošta spremna da procesuira sve glasačke listiće koje dobije.\n"Isporučićemo poštu na vreme i u skladu sa već utvrđenim standardima. Amerikanci treba da znaju da je to naš prioritet od danas pa sve do dana izbora", kazao je Dedžoj.\nIstakao je i da smanjenje budžeta koje je planirano neće biti sprovedeno pre izbora, kako bi se izbegao bilo kakav uticaj na glasanje poštom, koje u pojedinim saveznim državama počinje u septembru.\nDedžoj kaže i da će poštanski sandučići ostati tamo gde su i da nijedna pošta neće biti zatvorena. Time je odgovorio na kritike da se sandučići uklanjaju sa ulica i da na taj način želi da pomogne predsedniku Donaldu Trampu da opstruiše glasanje poštom.\nOve godine se očekuje da zbog pandemije koronavirusa veliki broj Amerikanaca glasa poštom, umesto na biračkom mestu.\nPredsednik Tramp i njegova supruga Melanija su takođe podneli zahtev da tako glasaju na Floridi, gde su zvanično prijavljeni, uprkos tome što se predsednik mesecima izjašnjavao protiv takvog načina glasanja.\nTramp je, bez dokaza, tvrdio da je glasanje poštom sklono manipulacijama i da pomaže demokratama dok šteti republikancima, iako studije nisu pokazale da takav način glasanja doprinosi bilo kojoj stranci.\nUpravnik Pošte SAD Luis Dedžoj će narednih dana svedočiti na dva pretresa u Kongresu, nakon što su iz obe stranke stigle kritike da je smanjenjem budžeta pošte usporio isporuke pošiljki.\nDemokrate u Predstavničkom domu su najavile da će u subotu glasati da se Pošti odobri dodatnih 25 milijardi dolara kako ne bi bilo zastoja u procesuiranju glasačkih listića. Nije poznato da li će demokrate odustati od toga sada kada je Dedžoj rekao da se smanjenje budžeta odlaže do posle izbora.\nRepublikanci u Senatu će ove nedelje predstaviti svoj predlog zakona o pomoći zbog pandemije koji uključuje i dodatna sredstva za Poštu SAD.\nPredsednik Donald Tramp je rekao da želi da ubrza isporuke, ali da je protiv izdvajanja dodatnog novca za Poštu.\nTramp je branio Dedžoja koji je njegovoj kampanji od 2016. donirai 1,2 miliona dolara, a Republikanskoj stranci 1,3 miliona.\nPredsedavajuća Predstavničkog doma Nensi Pelosi optužila je predsednika da želi da sabotira glasanje poštom.


ODOBRAVANJE FINANSIJSKIH ZAJMOVA NEREZIDENTIMA - Biljana Trifunović\nODOBRAVANJE FINANSIJSKIH ZAJMOVA NEREZIDENTIMA\nPRIVREDNA DRUŠTVA – REZIDENTI, MOGU DA ODOBRAVAJU FINANSIJSKE ZAJMOVE NEREZIDENTIMA\nPrivredna društva – rezidenti, mogu da odobravaju finansijske zajmove nerezidentima uz dva osnovna uslova. Zаkоnom о dеviznоm pоslоvаnju propisano je da su kreditni poslovi sa inostranstvom krediti koje odobravaju banke i zajmovi između rezidenata i nerezidenata, uz obavezu izveštavanja NBS.\nKreditni poslovi sa inostranstvom smatraju se I finansijski krediti i zajmovi u devizama koje kreditor, odnosno zajmodavac odobrava dužniku tako što sredstva stavlja na raspolaganje uplatom na račun dužnika. Takođe, obavezno je da se finansijski krediti i zajmovi zaključuju se u pismenom obliku, i da se finansijski zajam u svoje ime i za svoj račun.\nPrvi uslov, propisan je Članom 23. stav 1. Zakona je da rezidenti – pravna lica mogu nerezidentima odobravati finansijske zajmove pod uslovom da je nerezident – dužnik po kreditnom poslu u većinskom vlasništvu rezidenta. Prilikom odobravanja finansijskog zajma nerezidentu, rezident – pravno lice dužno je da ugovori i od nerezidenta pribavi instrumente obezbeđenja naplate (član 23. stav 4. Zakona).\nDrugi uslov je das u rezidenti obavezni da izveštavaju NBS o kreditnom odobrenju, odnosno kreditima i zajmovima u devizama i dinarima koje rezidenti odobravaju nerezidentima, s podacima o bankarskim garancijama, avalima, jemstvima i drugim sredstvima obezbeđenja po tim poslovima. O kreditnom odobrenju u devizama i dinarima izveštava se pojedinačno na propisanim KO obrascima, tačka 7. Odluke o izveštavanju o kreditnim poslovima sa inostranstvom („Sl. glasnik RS“, br. 56/2013 i 4/2015).\nIz napred navedenog proizilazi da odobravanje finansijskog zajma nerezidentu može se vršiti jedino pod uslovom da je rezident, koji odobrava finansijski zajam, većinski vlasnik tog nerezidenta, uz obavezu rezidenta – zajmodavca da ugovori i od nerezidenta pribavi instrumente obezbeđenja naplate po finansijskom zajmu. Ovakav kreditni posao može biti ugovoren sa kamatom ili bez kamate, u iznosu i sa rokom otplate koje ugovorne strane međusobno uređuju u skladu sa svojom slobodnom voljom, ali mora biti zaključen u pismenom obliku. Rezident je dužan da o odobrenom finansijskom zajmu izveštava NBS, na način i u rokovima utvrđenim Odlukom o izveštavanju o kreditnim poslovima sa inostranstvom.\nPrenos sredstava u skladu sa Zakonom, platni promet po finansijskim kreditima i zajmovima u devizama može se vršiti samo ukoliko su rezidenti o tim poslovima prethodno izvestili NBS. Propisano je da banka vrši plaćanje po kreditnom poslu sa inostranstvom ako je nalogodavac o tom poslu prethodno izvestio Narodnu banku Srbije, a na osnovu KO obrazaca, koje je Narodna banka Srbije overila, za korišćenje finansijskog kredita ili zajma u devizama koje rezident odobrava nerezidentu i koji se moraju staviti banci na uvid.


Osiguranje pošiljaka – informacija partnerima – Express One\nSarajevo, 17 o C\n3 Avgusta, 2020 eo 0 Comments\nOsiguranje pošiljaka – informacija partnerima\nZbog pomjeranja tržišta izazvanog sa COVID 19, osiguravajuće kuće su pooštrile kriterije za osiguranje pošiljaka u transportu. Samim tim su i povećale cijene ugovornih polica za takvu vrstu osiguranja, sa dodatnim ograničenjima. Po novim uslovima i ugovornim cijenama, u cijenu prevoza uključeno osiguranje za pošiljku je 500 KM. Veći iznosi će se po izboru moći osigurati uslugom dodatno osiguranje, uz određeni procenat nadoplate. Ostali dijelovi procedure za reklamacije ostaju nepromijenjeni:\nprijava štetnog događaja u za to predviđenom vremenskom roku, max 2 sata od isporuke\nadekvatno pakovanje i označavanje osjetljivih pošiljaka za zbirni transport\npravovremena reakcija primalaca pošiljki kod uočavanja štetnih događaja\nZa dodatnja pitanja pozovite korisnički servis ili Prodajnog predstavnika za Vašu regiju.


Ugovor o sanaciji tri mosta na Limu - Radio Sto Plus\nUgovor o sanaciji tri mosta na Limu\nOpština Prijepolje i Saobraćajni institut CIP potpisali su danas ugovor o izradi projekta sanacije tri mosta na Limu. „Radi se o kamenom mostu na ulazu u Prijepolje sa magistralnog puta Beograd-Crnogorsko primorje, kao i o mostovima u Ivanju i Kučinu, rekao je za...\nOpština Prijepolje i Saobraćajni institut CIP potpisali su danas ugovor o izradi projekta sanacije tri mosta na Limu.\n„Radi se o kamenom mostu na ulazu u Prijepolje sa magistralnog puta Beograd-Crnogorsko primorje, kao i o mostovima u Ivanju i Kučinu, rekao je za agenciju Beta predsednik opštine Prijepolje Dragoljub Zindović.\nTi mostovi su pretrpeli oštećenja tokom poplava u decembru, a zbog bojazni da ih Lim ne sruši, mostovi u Ivanju i Kučinu su tokom nekoliko kritičnih dana bili zatvoreni za saobraćaj.\nZindović je dodao da je u završnoj fazi priprema sanacije mosta u Brodarevu koji je srušen u decembarskim poplavama. Prelaz pešaka i vozila preko Lima obezbeđen je pontonskim mostom koji je postavila Vojska Srbije.


Poslanici danas o zakonima iz oblasti zdravstva - B92\nBeograd -- Sednica Skupštine Srbije na čijem dnevnom redu su zakoni iz oblasti zdravstva biće nastavljena u 10 časova.\nPoslanici će razmatrati Predlog zakona o medicinskim sredstvima, dopune Zakona o zdravstvenoj dokumentaciji i evidencijama u oblasti zdravstva, kao i potvrđivanje Finansijskog ugovora Kliničkicentri/C između Srbije i Evropske investicione banke koje je podnela Vlada Srbije.\nPredlog zakona o medicinskim sredstvima, kako se navodi, uređuje uslove za proizvodnju i promet medicinskih sredstava.\nTaj predlog zakona trebalo bi da onemogući ulazak "nekvalitetnih" i nesigurnih medicinskih sredstava na tržište Srbije i u zdravstvene ustanove, kao i da spreči ulazak falsifikovanih medicinskih sredstava.\nNjime se uređuju i klinička ispitivanja medicinskih sredstava, prijava neželjenih reakcija na tih sredstva, kontrola kvaliteta i praćenje medicinskih sredstava na tržištu, ocenjivanje njihove usaglašenosti sa tehničkim zahtevima, oglašavanje, obeležavanje medicinskih sredstava i nadzor.\nNa dnevnom redu biće i dopune Zakona o zdravstvenoj dokumentaciji i evidencijama u oblasti zdravstva kojima se precizira da podacima koji čine Integrisani zdravstveni informacioni sistem Srbije (IZIS) rukovodi Zavod za javno zdravlje.\nKurir sreda, 15. novembar 2017.\nSkupština Srbije Vlada Srbije zdravstvo\nGojkovićeva: Primam kritike, ali to moraju i drugi


MDS » E-PORT Solutions Sistem d.o.oE-PORT Solutions Sistem d.o.o\nMDS je posvećen, dugoročan pristup za racionalizaciju procesa upravljanja dokumentima. To uključuje pribavljanje podataka, njihovo arhiviranje, tokove dokumenata, sigurnost podataka i upravljanje okruženjem. Toshiba MDS optimizuje vaše štampače i unapređuje upravljanje štampom i dokumentima u vašoj kompaniji. Pomaže vašoj kompaniji da postigne dugoročnu profitabilnost, efikasnost, uštedu u troškovima i zaštitu životne sredine.\nSam proces se odvija u nekoliko faza: analiza, projektovanje, implementacija, upravljanje, kontrola.\nPogledajte i TOSHIBA MDS mikro sajt www.toshiba-mds.com\nje prvi korak za procenu vaše flote štampača koji vam obezbeđuje:\nSprovođenje strategija za dugoročno smanjenje troškova i povraćaj ulaganja.\nProcene se kategorizuju na sledeći način:\nOsnovna procena se sprovodi interno za merenje količine štampe i obezbeđuje preliminarno razumevanje troškova po stranici za konkretne uređaje i njihovo iskorišćenje.\nSrednja procena kombinuje osnovne kompanijske podatke sa dodatnim istraživanjem da bi prikazala troškove trenutnog stanja i daje dublju analizu troškova dokumenata i kakvi su oni u poređenju sa sličnim organizacijama u smislu operativne efkasnosti.\nDetaljna procena je najsofisticiranija i uključuje sveobuvatnu procenu tokova dokumenata. Daje potpuni uvid u trenutne troškove vaše organizacije i obezbeđuje savete o preporučenom budućem stanju.\nToshiba tim će projektovati rešenje koje će vam pomoći da:\nOvo uključuje pravi hardver, softver i usluge koje obezbeđuju merljive i dugotrajne koristi.\nRazviti ekološka pravila štampe koje vam omogućuju da sačuvate papir, toner i energiju.\nInstaliranjem novog hardvera, softvera i usluga razvoja, uživaćete u nesmetanoj tranziciji i minimalnom ometanju vašeg poslovanja. Usluge tranzicije i implementacije uključuju:\nObezbeđivanje treninga tako da zaposleni mogu da budu efkasniji.\nUpravljanje projektima kako bi obezbedili konstantno usavršavanje i odgovarajući servisni nivo.\nToshiba obezbeđuje konstantnu podršku odgovarajućim održavanjem vaše fote uređaja u skladu sa defnisanim servisnim nivoom (Service Level Agreement, SLA).\nDaljinsko nadgledanje - Toshiba može da smanji ukupne troškove, konstantnim uvidom u vaše uređaje (24/7) maksimizujući tako vreme koje su uređaji u upotrebi. Vaše osoblje će imati jedan kontakt za sve upite, situacije i probleme.\nKonsolidovan sistem obračuna – Samo jedan konsolidovan obračun, napravljen da odgovara vašim specifčnim zahtevima, za sve vaše uređaje, potrošni materijal ili troškove rentiranja.\nOva faza osigurava da su primenjene usluge od implementacije do upravljanja optimizovane da zadovoljavaju servisni nivo (SLA).\nRedovna analiza i fino podešavanje sistema štampe i tokova dokumenata obezbeđuje da su zadovoljene sve potrebe vaše kompanije kad god se vaš posao menja.


Toni ganut Jovetićevom velikodušnošću - Sportske.net\nToni ganut Jovetićevom velikodušnošću\nLuka Toni postigao je pogodak za ekipu Fiorentine na prvom meču koji je odigrao za ovaj tim od povratka u Seriju A. Tonija je posebno ganula nesebičnost Stevana Jovetića koji mu je asistirao kod gola, a pre meča mu je ponudio kapitensku traku.\nPovratnik u redove kluba iz Firence na sjajan način je najavio svoju novu eru u dresu Fiorentine.\nPostigao je pogodak na jučerašnjem susretu sa Katanijom a posebno ga je ganulo to što mu je Stevan Jovetić ukazao ogromno poštovanje svojim gestovima.\nCrnogorac je na terenu bio nesebičan i asistirao Toniju kod gola ali je prava velikodušnost bivšeg napadača Partizana isplivala na videlo onim što je učinio pre izlaska na teren o čemu je posvedočio Toni.\n"Stevan Jovetić je divan. Želeo je da mi preda kapitensku traku pre meča ali sam odbio jer verujem da se nalazi na ruci onoga koji je zaslužuje" rekao je Toni.\nOn je nakon meča gol posvetio svima onima koji su bili uz njega tokom teškog perioda kada je u junu dobio mrtvorođeno dete.\nTonijeva posveta bila je upućena i onima koji više nisu sa njim a misli se na dete koje nije ugledalo svetlost dana.


U prva dva mjeseca BiH ostvarila rast izvoza 14,2 posto, a uvoza 11,5 posto - Akta.ba\nU prva dva mjeseca BiH ostvarila rast izvoza 14,2 posto, a uvoza 11,5 posto\nBosna i Hercegovina je u januaru i februaru ove godine osvarila izvoz u vrijednosti 1,543 milijarde KM, što je više za 14,2 posto nego u istom periodu lani.\n22.03.2017. 12:30 / Izvor: Akta.ba\nBosna i Hercegovina je u januaru i februaru ove godine osvarila izvoz u vrijednosti 1,543 milijarde KM, što je više za 14,2 posto nego u istom periodu lani, dok je uvoz iznosio 2,407 milijardi KM, što je više za 11,5 posto.\nPokrivenost uvoza izvozom u tom periodu iznosila je 64,1 posto, dok je vanjskotrgovinski robni deficit iznosio 864 miliona KM.\nPrema podacima Agencije za statistiku BiH, izvoz u zemlje CEFTA-e u ta dva mjeseca iznosio je 211 miliona KM, što je više za 36,7 posto nego u istom periodu 2016. godine, dok je uvoz iznosio 273 miliona KM, što je više za 2,5 posto. Pokrivenost uvoza izvozom sa zemljama CEFTA-e iznosila je 77,5 posto.\nU prva dva mjeseca ove, u odnosu na isti period prošle godine, izvoz u zemlje EU iznosio je 1,15 milijardi KM, što je više za 10,7 posto, dok je uvoz iznosio 1,44 milijarde KM, što je više za osam posto. Pokrivenost uvoza izvozom sa zemljama EU iznosila je 79,8 posto.


UIO - Srpskainfo\nPRIHODI POVEĆANI 15,56 ODSTO Na računu UIO 6,155 milijardi KM\nPrihodi od indirektnih poreza za period januar-septembar ove godine iznosili su 6,155 milijardi KM i veći su za 829 miliona KM ili 15,56 odsto u odnosu na isti period prošle godine, kada su iznosili 5,326 milijardi KM.\nNešić ne odustaje "Smijeniti Miru Džakulu zbog kupovine zgrade od 98 miliona KM"\nPredsjednik DNS, Nenad Nešić, poručio je danas da je sve očekivao, sem da će iz Uprave za indirektno oporezivanje braniti neodbranjivo i reći da je opravdana kupovina zgrade za 98 miliona КM jer je to ''ispod tržišne cijene''.\n"SNSD se ponaša KAO LOPOV" Crnadak poručio da je jasno zašto zgrada UIO nije kupljena za tri puta manju cijenu\nOdluka Predstavničkog doma Parlamentarne skupštine BiH, kojom je zaustavljen pokušaj velike pljačke kroz nabavku zgrade UIO BiH, pobjeda je ne samo PDP i opozicije, nego prije svega pobjeda zdravog razuma i svakog poštenog čovjeka i u Republici Srpskoj i u BiH.\n"Pomoći privredi, a ne bacati novac NA KUPOVINU LUKSUZNE ZGRADE" Nešić pozvao grad Banjaluku da nađu lokaciju za UIO\nPredsjednik DNS Nenad Nešić pozvao je gradonačelnika Banjaluke Draška Stanivukovića i Skupštinu grada da pronađu adekvatnu lokaciju za zgradu UIO i obezbijede sve regulacione i građevinske pretpostavke za njenu gradnju.\nUpravni odbor UIO BiH: Republika Srpska treba da isplati Federaciji 6.103.817 maraka\nUpravni odbor Uprave za indirektno oporezivanje (UIO) BiH usvojio je odluku o drugom privremenom poravnanju između korisnika raspodjele sredstava sa jedinstvenog računa za 2020. godinu, prema kojoj je Republika Srpske dužna da isplati Federaciji BiH 6.103.817 KM, saopšeno je iz UIO.\nSluzbenici Uprave za indirektno oporezivanje ostvarili su rekordnu zaplijenu cigareta na prostorima BiH. Spriječili su pokušaj krijumčarenja 585 kartona cigareta ukupne tržišne vrijednosti 1,6 miliona KM.\nSlužbenici Uprave za indirektno oporezivanje (UIO) BiH, Regionalnog centra Sarajevo, privremeno su oduzeli cigarete i sitno rezani duvan namijenjene prodaji na "crnom tržištu" u BiH procijenjene tržišne vrijednosti 97.500 KM.\nPAD IZVOZA I UVOZA Prihodi od indirektnih poreza u BiH manji za 10,27 odsto\nPrihodi od indirektnih poreza u BiH za devet mjeseci iznosili su 5,327 milijardi KM i manji su za 10,27 odsto u odnosu na isti period prethodne godine, kada su bili 5,936 milijardi KM.\nNakon što je u Službenom glasniku Bosne i Hercegovine objavljeno da je u Upravi za indirekto oporezivanje BiH posao dobilo oko 70 novih radnika, provjerili smo da li je za to stvarno bilo potrebe.\nFBiH DUŽNA SRPSKOJ 22,5 MILIONA KM Vidović istakla da predstoji razgovor o roku isplate\nMinistar finansija Republike Srpske Zora Vidović izjavila je Srni da, nakon današnjeg poravnanja raspodjele prihoda od indirektnih poreza za period od 2012. do kraja 2019. godine, Federacija BiH (FBiH) mora isplatiti Srpskoj 22,5 miliona KM.\n“NE KRADITE ČESME I CRIJEVA ZA TUŠEVE” UIO apeluje na korisnike novog terminala u Gradiški\nUprava za indirektno oporezivanje je od otvoranja novog carinskog terminala u Gradišci već tri puta morala ponovo postavljati česme i crijeva za tuševe u kabinama, jer su otuđeni od strane korisnika mokrih čvorova – upozorila je danas Uprava za indirektno oporezivanje BiH.\nNIJE BILO KVORUMA ZA ODLUČIVANJE Bevanda zatvorio onlajn sjednicu UIO\nUpravni odbor Uprave za indirektno oporezivanje (UIO) BiH održao je danas sjednicu putem video-linka, ali nije bilo kvoruma za odlučivanje, te nisu razmatrane predviđene tačke dnevnog reda, saopšteno je iz Ministarstva finansija i trezora u Savjetu ministara.\nPORUKA IZ UIO Inspektori kreću u akciju pojačane kontrole PEKARA I SLASTIČARNI


Radojičić pozvao Beograđane da novogodišnje praznike provedu u najvećem gradu Republike Srpske :: Dešavanja u Bijeljini ::\n23. June 2021. / 23:52\nRadojičić pozvao Beograđane da novogodišnje praznike provedu u najvećem gradu Republike Srpske\nGradonačelnik Banje Luke Igor Radojičić pozvao je Beograđane da predstojeće novogodišnje praznike provedu u Banjaluci, ističući da će taj grad imati jedan od najsadržajnijih programa u gradovima regiona.\nGradonačelnik Banje Luke Igor Radojičić pozvao je u petak Beograđane da predstojeće novogodišnje praznike provedu u Banjaluci, ističući da će taj grad imati jedan od najsadržajnijih programa u gradovima regiona.\n– Već treću godinu zaredom, organizujemo novogodišnje koncerte, u nameri da postanemo regionalni centar kulture i turizma za vreme praznika. Smatramo da imamo najbolji program u regionu, uz četiri regionalno poznata izvođača koji će zabavljati Banjalučane i naše goste iz celog regiona – rekao je Radojičić.\nRadojičić kaže da očekuju da će grad biti pun za predstojeće praznike i da na to ukazuje i činjenica da je već sada jako teško naći slobodne krevete u ovom periodu, navodi se na sajtu Grada Banja Luka.\nPredsednik Skupštine grada Beograda Nikola Nikodijević kazao je da Banja Luka i Beograd zajednički pokušavaju da od oba grada naprave što primamljivija turistička odredišta.\n– Naša namera je da Banja Luka i Beograd imaju zajednički turistički nastup na trećim tržištima kako bi privukli što veći broj turista iz regiona, ali i drugih evropskih zemalja – rekao je Nikodijević i pozvao Beograđane da novogodišnje praznike provedu u Banjaluci, ukoliko neće ostajati u svom gradu. On je dodao da je Banja Luka za Beograđane, iz brojnih razloga, najidealnija novogodišnja destinaci


Moderna tehnologija u službi osoba sa ivaliditetom\nTanjug 2. septembra 2021. 16:52\nBEOGRAD – Grad Beograd će, kao socijalno odgovorno društvo, nastaviti da unapređuje uslove života i rada sugrađana kojima je podrška najpotrebnija, izjavio je danas gradonačelnik Zoran Radojičić prilikom posete Servisu podrške u mobilnosti i komunikaciji za osobe sa invaliditetom na Vračaru.\n„Servis je počeo sa radom prošle godine kao deo projekta „Lokalna uprava za 21. vek“, a dostupan je putem mobilne aplikacije i sajta „Info za sve”, preko kojih građani mogu da dobiju servisne informacije koje su im neophodne“, rekao je Radojičić.\nGradonačlenik je precizirao da postoji mogućnost za interakciju, gde osobe sa invaliditetom mogu da razmenjuju iskustva o radu lokalnih samouprava, kao i da dobiju odgovore na postavljena pitanja.\nDodao je da servis predstavlja pionirski poduhvat u pružanju sistemske podrške osobama sa invaliditetom.\n„Usluge su dostupne u zvučnom obliku kao i na znakovnom jeziku, a moguće je štampanje informativnih materijala na Brajevom pismu. Takođe, postoji i besplatna uslugu tumača za znakovni jezik, koji je dostupan 24 časa dnevno“, izjavio je on.\nIstakao je da su za pružanje usluga angažovane osobe sa invaliditetom koje prikupljaju servisne informacije, prilagođavaju ih gluvim, slepim i slabovidim licima i ažuriruaju aplikaciju.\nU ovom trenutku, istakao je, oko 200 osoba koristi ovu aplikaciju, kao i da ona ima 1.500 pregleda dnevno, što upućuje na to da je veliko interesovanje građana za servis.\n„U okviru ovog projekta postoji i bitan segment koji je osmišljen kako bi se pomoglo osobama sa invaliditetom u slučaju velikih prirodnih katastrofa, jer je poznato da su one dva do četiri puta više pogođene posledicama ovakvih događaja i da su smrtni ishodi u ovakvim slučajevima češći“, rekao je Radojičić.\nNaglasio je da ovim programom obezbeđena edukacija osoba sa invaliditetom, kako bi se ublažile posledice ovakvih događaja.\nGradonačelnik Beograda je kazao da društvo, lokalne samouprave i pojedinci moraju da rade na međusobnoj saradnji kako bi se pomoć osobama sa invaliditetom podigla na viši nivo.\nRadojičić je podsetio da je ovaj servis nastao kao proizvod zajedničkog rada uprava Beograda, Novog Sada i gradskih opština Savski venac i Vračar, uz podršku resornog ministarstva i Vlade Švajcarske.


Iako bismo ovde mogli da svrstamo i masturbaciju koja je trajala gotovo 10 sati, orgije sa čak 250 parova i ejakulaciju od 5,8 metara, nudimo vam malo drugačije seks rekorde.\nSvi na njoj vide "ono": Šta vi vidite na ovoj haljini?\nModna kolekcija "WAYNE" slovi za jednu od najpopularnijih australijskih modnih brendova, ali njihova "sahara print" haljina je dospela u centar pažnje.\nMuškarci su podelili vagine na 8 tipova i dali im imena\nEvo zašto je dobro da furate žbun "tamo dole"\nOd 2013. godine u Americi je brazilska depilacija sve manje popularna, a sve više žena odlučuje da fura prirodnu frizuru "tamo dole". Izgleda da je u poslednje vreme taj trend stigao i kod nas, pa...\nUzela detetu igračku da bi masturbirala: Dinosaurus joj ostao u vagini\nBritanka četrdesetih godina zajapurenog lica u panici je zatražila hitnu intervenciju lekara. Ona je iz nepoznatog razloga odlučila da se seksualno zadovolji dinosaurusom, igračkom svog sina.


Šta nas očekuje u sportskoj 2020? - Sport - Dnevni list Danas\nPočetna » Sport » Šta nas očekuje u sportskoj 2020?\nPred ljubiteljima sporta je jedna od najinteresantnijih godina u ovoj deceniji.\n1Piše: Aleksandar Pavlović 06. januara 2020. 08.01 Izmenjeno: 08.02\nOvu godinu će obeležiti Olimpijske igre koje se održavaju u Tokiju, kao i Evropsko prvenstvo u fudbalu, a ništa manje neće biti uzbudljiva ni teniska, kao ni auto-moto sezona, dok se pravi spektakli očekuju i na kontinentalnim prvenstvima u vaterpolu i rukometu.\nVeć na samom početku januara ljubitelji sporta u Srbiji će uživati u odbojci.\nOdbojkaši Srbije igraju u kvalifikacijama (od 5. do 10.januara) za odlazak na Olimpijske igre, a voljom žreba smešteni su u grupu B zajedno sa Francuskom, Bugarskom i Holandijom.\nZa odlazak u Tokio moraće da budu među dve ekipe u svojoj grupi, a onda ih očekuje polufinalni meč sa nekom od ekipa iz A grupe (Nemačka, Slovenija, Belgija, Češka), a zatim moraju da trijumfuju i pravom malom finalu kako bi otišli puz zemlje „izlazećeg sunca“.\nOdmah zatim počinje i Evropsko prvenstvo u rukometu koje se igra od 10. do 26. januara igra u Austriji, Norveškoj i Švedskoj, a Srbija će igrati u grupi A zajedno sa Hrvatskom, Belorusijom i Crnom Gorom. Samo najbolje dve reprezentacije će obezbediti plasman u narednu fazu takmičenja, svi mečevi ove grupe će se igrati u Gracu.\nNedugo zatim počinje još jedno Evropsko prvenstvo, ovoga puta u vaterpolu i ono će se održati u Budimpešti od 12. do 26. januara.\nVaterpolo reprezentacija Srbije će igrati u grupi B Rumunije, Holandije i Rusije, dok će ženska vaterpolo reprezentacija Srbije igrati na istom takmičenju u grupin A i to protiv selekcija Hrvatske, Grčke, Mađarske, Slovačke i Rusije.\nKraj meseca će proteći u znaku tenisa, pošto će od 20. januara do drugog februara na programu biti prvi Gren slem ove sezone, Australijan open.\nNajveći favorit na „Ozi openu“ biće Srbin, Novak Đoković, najuspešniji igrač u Melburnu u istoriji ovog sporta, sa čak sedam titula.\nNajveći takmaci u borbi za finale i prvu veliku titulu u 2020. godini biće mu Rafael Nadal i Rodžer Federer, a ne treba zaboraviti ni na mlade nade ovoga sporta Aleksandra Zvereva i Stefana Cicipasa, kao i uvek odličnog Dominika Tima.\nTakođe, u januau tradicionalno počinje nova sezona WRC, a prva trka u ovogodišnjem kalendaru zakazana je u Monte Karlu od 23. do 26. januara.\nU februaru će pažnja sportske javnosti biti usmerena na severnoamerički kontinent budući da ćemo već drugug februara gledati NFL Superboul, a da će od 14. do 16. Februara biti na programu i NBA All Star vikend u Čikagu.\nTakođe, u februaru se nastavlja i Liga šampiona i to ona njena najzanimljivija, nokaut, faza, a u ovom mesecu ćemo gledati i košarku.\nŽenska košarkaška reprezentacija Srbije će od 6. do 9. februara igrati na kvalifikacionom turniru za Olimpijske igre.\nTurnir se igra u Beogradu, a u grupi sa Srbijom su još i selekcije SAD, Nigerije i Mozambika.\nMuška seniorska košarkaška reprezentacija započeće kvalifikacije za Evropsko prvenstvo utakmicom protiv Finske 20. februara, dok će tri dana kasnije dočekati Gruziju.\nFudbalska reprezentacija Srbije u prošloj godini nije uspela da se izbori za EURO putem kvalifikacija pošto su izabranici selektora Ljubiše Tumbakovića zauzeli treće mesto u grupi B u kojoj su zajedno učestvovali sa Luksemburgom, Lihtenštajnom, Portugalom i Ukrajinom.\nPoslednju šanšu da izbore vizu za EURO „Orlovi“ će imati preko plej ofa Lige Nacija, kada najpre u polufinalu treba da savladaju Norvešku u gostima 26. marta, a onda u finalu, pet dana kasnije u Beogradu, boljeg iz drugog para Škotska – Izrael.\nPored fudbala, koji će bez ikakve dileme obeležiti tekući mesec, u martu nas očekuje i Svetsko atletsko prvenstvo u dvorani.\nTakođe, u martu startuje i nova sezona Moto GP, a najbrži dvotočkaši će prvu trku voziti tradicionalno u Kataru i to osmog marta.\nUz to, ljubitelji auto-moto sporta će moći da uživaju i u početku nove sezone Formule 1, a prva trka je planirana za 15. mart, na čuvenoj stazi u Australiji.\nApril će u potpunosti biti posvećen Kupu Afričkih Nacija koji se igra od 4. do 25. tog meseca, a domaćin će biti Kamerun.\nNa samom početku maja nas očekuje Evropsko prvenstvo u džodou (1. – 3. maj), a zatim i popularna biciklistička trka Điro d Italija (9. – 31. maj) na kojoj će takmičari ukupno voziti 3 579,8 kilometara.\nOd 24. maja do 7. juna ljubitelji tenisa će uživati u drugom Gren Slemu ove sezone, Rolan Garosu, koji se igra na čuvenoj pariskoj šljaci.\nPrvi favorit će svakako biti „kralj šljake“ Rafael Nadal, a najozbiljniji takmac da mu „preotme“ krunu na „domaćem“ terenu biće Novak Đoković koji je i u prethodnom periodu pokazao da može da osvaja najveće titule na svim podlogama.\nZa sam kraj maja ostavljena su dva fudbalska spektakla.\nFinale Lige Evrope je na programu 27. maja u Gdanjsku, a finale Lige šampiona tri dana kasnije u Istanbulu.\nSredinu godine obeležiće Evropsko prvenstvo u fudbalu koje se igra od 12. juna do 12. jula u čak 12 različitih gradova širom Evrope.\nU istom vremenskom periodu će biti odigrana i Kopa Amerika, a domaćini tog takmičenja će biti Kolumbija i Argentina.\nU grupi A će igrati Argentina, Australija, Bolivija, Urugvaj, Paragvaj i Čiče, a u B grupi Kolumbija, Katar, Brazil, Peru, Venecuela i Ekvador.\nPo četiri najbolje ekipe će proći u narednu fazu takmičenja, koja će se igrati po nokaut sistemu.\nOd 13. do 14. juna će biti vožena čuvena trka 24 sata Le Mana, a sam kraj juna i početak jula obeležiće treći Gren slem u sezoni – Vimbldon.\nZa mnoge igrače najbitniji turnir u svetu tenisa ove godine će se igrati od 29. juna do 12. jula i nema sumnje da će svi igrači želeti da podignu čuveni trofej pred početak Olimpijskih igara u Tokiju.\nOd 24. jula do 9. avgusta je na programu najveći i najbitniji sportski događaj godine – Olimpijske igre i nema sumnje da će sva pažnja sportske javnosti u toku te dve nedelje biti usmerena na Daleki Istok.\nIpak, pre Olimpijade, ljubitelji biciklizma će moći da učestvuju u eldendarnom Tur de Fransu koji je na programu od 27. juna do 19. jula.\nSem Olimpijskih igara avgust ali i prvu polovinu septembra će obeležiti US Open, poslednji Gren slem u sezoni koji je na programu od 31. avgusta do 13. septembra.\nTakođe, u septembru ali i oktobru ćemo gledati i futsal i to Svetsko prvenstvo u futsalu koje se igra od 12. septembra do 4. oktobra, a čiji je domaćin Litvanija.\nJedanaestog oktobra će biti održan i čuveni maraton u Čikagu.\nPrvog dana novembra ćemo pratiti i maraton u Njujorku, a pretposlednjeg dana u mesecu će se spustiti „zavesa“ na sezonu Formule 1 trkom za VN UAE, na čuvenoj stazi „Jas Marina“, koja je na programu 29. novembra.\nIpak, pre toga, 15. novembra će biti odvežena poslednja trka u Moto GP šampionatu, a to će se dogoditi u Valensiji, za VN Španije.\nU decembru će u prvom planu biti rukomet, budući da će se od 4. do 20. decembra održati Evropsko prvenstvo za rukometašice u Danskoj i Norveškoj.\nEvropsko prvenstvo u fudbalu, Formula 1, Moto GP, Olimpijske igre u Tokiju, sport, Sportska takmičenja\nU Tokiju će zajedno na medalju\n08. januara 2020. u 00.12\nOdlican potez je sto je sbb sacuvao eurosport 1 Hd eurosport 2 HD i jos neke diskovery kanale tlc travel id sd Hd diskovery sd Hd hgtv a pogotovo zbog eurosport i olimpijskih igara u tokio koje ce biti vrlo rano a posta nesretna nije sacuvala eurosport a ni kanale united media


ERDOGAN SA MAPOM 'TURSKOG SVETA': Obuhvaćeni Balkan, delovi Rusije, Irana i drugih zemalja! (FOTO) - Preokret\nERDOGAN SA MAPOM ‘TURSKOG SVETA’: Obuhvaćeni Balkan, delovi Rusije, Irana i drugih zemalja! (FOTO)\nTurski predsednik Redžep Tajip Erdogan dobio je na poklon mapu koja predstavlja “turski svet”, a na kojoj se nalazi i deo Rusije, kao i Balkana. Erdoganu je ovu simboličnu mapu uručio njegov koalicioni partner, lider desničarske Partije nacionalnog pokreta Devlet Bahčeli.\nNa mapi se vidi da su “pod Tursku” stavljene teritorije zemalja u kojima se govori turski, gde ima turskog stanovništva, ali i deo istoka Rusije s većinskim muslimanskim stanovništvom. Iako je fotografija objavljena na društvenim mrežama, nakon sastanka, Erdogan i Bahčeli nisu davali izjave medijima niti govorili o ovoj mapi.\nPoklon ipak nije prošao nezapaženo u Rusiji s kojom Turska godina ima odnose na klackalici. Prema Bahčelijevoj mapi, “turski svet“ obuhvata delove regiona južne Rusije, istočnog Sibira, kao i Balkan, Azerbejdžan, Kazahstan, Kirgistan, Uzbekistan, Kinesku autonomnu oblast Sinđang Ujgur, delove Mongolije i Irana.\nPartija nacionalističkog pokreta odakle dolazi darodavac je krajnje desničarska, ultranacionalistička i evroskeptična politička partija u Turskoj. Ova stranka ima 48 mesta u turskom parlamentu, od ukupno 600 i partner je u vladajućoj koaliciji koju predvodi Erdoganova Stranka pravde i razvoja.\nProgram partije zasnovan je na nacionalizmu, u čijoj osnovi je islam, a nekada je važila i za neofašističku partiju. Bahčeli se tokom 2020. aktivno zalagao za ponovno uvođenje smrtne kazne, koja je ukinuta 2004. godine, a rukovodstvo partije tada je navelo da smatra da bi smrtna kazna trebalo da se izriče u slučajevima “seksualne zloupotrebe dece”, “zločina protiv seksualnog integriteta”, ali i “nasilnog pokušaja rušenja ustavnog uređenja”.\nOno što povezuje Erdogana i Bahčelija jeste upravo zajednička politika kada je u pitanju širenje uticaja Turske, što bi i mogla da bude poruka iza ovakvog poklona koji “podgreva” ideju o neoosmanizmu koju je pre više godina pokrenuo turski premijer Ahmed Davutoglu. Ideja se pre svega odnosila na turski uticaj i širenje na islamske države, po ugledu na Osmansko carstvo i osvajanja sultana Sulejmana Veličanstvenog tokom 16. veka.\nBivši student Davutoglua, Marmara Behlul Ozkan je u svom komentaru za “Njujork tajms” tvrdio da je krajem 90-ih godina Davutoglu na Univerzitetu u Istanbulu govorio protiv integracije Turske sa Zapadom, navodeći da će Turska postati predvodnik islamskog sveta, oslanjajući se na istorijsku baštinu i geografski potencijal, preneo je ranije Večernji list.\nIdeologiju neoosmanizma nastavio je da sledi i Redžep Tajip Erdogan. Njegov neoosmanistički diskurs oslikala je i izjava u oktobru 2013. godine kada je u Prizrenu izjavio: “Nemojte zaboraviti da je Kosovo Turska i da je Turska Kosovo”, što je izazvalo i kratkotrajni problem u odnosu sa Beogradom. Takođe, da Erdogan nastavlja ovu politiku, ukazao je i bivši diplomata Darko Tanasković, citirajući izraelskog politikologa Efraima Inbara koji je naveo da “Turska aktivno deluje u svim muslimanskim zemljama, stremeći ka liderskoj ulozi. Nastoji da učvrsti uticaj i u balkanskim zemljama koje su nekad bile pod osmanskom vlašću”. Takođe, nije tajna da Erdogan zastupa proislamski koncept, a takav stav je krunisan kada je pre dve godine Aja Sofija iz muzeja ponovo pretvorena u džamiju.\nRuski mediji podsećaju da je u Istanbulu nedavno održan i samit Saveta za saradnju država turskog govornog područja, koji je odlučio da promeni ime u Organizacija turskih država, a tada je odobren i Koncept turskog sveta za period do 2040. godine.\nSve ovo neće ostati neprimećeno u Rusiji koja godinama unazad ima nestabilne odnnose s Turskom – od saradnje do konflita.\nRuska agencija RIA Novosti je izvestila da je lider turskih nacionalista poklonio Erdoganu mapu “turskog sveta” na kojoj su i delovi Rusije. Agencija podseća da je u februaru turski državni medij već prikazao mapu koja predviđa ekspanziju sfere uticaja Ankare, a na kojoj su bili delovi Rusije. I tada je mapa izazvala veliku pažnju u Rusiji.\nIako su na momente i sarađivale, što je Tursku, reklo bi se, koštalo saradnje sa Vašingtonom, odnosi Moskve i Ankare prilično su zategnuti. Naime, Tursku i Rusiju povezuje recimo energetika, te je ruski izvoz gasa bio poslednjih godina u velikoj meri bio usmeren na Tursku, ali Ankara se trudi da u ovom pogledu smanji zavisnost od Moskve.\nTokom 2019. godine izvoz gasa Rusije u Tursku bio je smanjen za 43 odsto u poređenju sa izvozom 2018. godine. Kao prekretnica za takvu situaciju i zategnute odnose može se uzeti dan kada je Turska oborila ruski ratni avion iznad sirijske granice, 2015. godine. Nakon ovog incidenta, Rusija je zabranila uvoz turske hrane, ukinula letove kojim su ruski turisti dolazili na letovanja, i stavila restrikcije na građevinske projekte.\nGodinu dana kasnije, u Ankari je ubijen ambasador Rusije, a nesuglasice su se nastavile oko problema u Siriji. Ruska podrška sirijskom predsedniku Bašaru Asadu pružila je mnogo prilika za sukob sa Turskom, ali je to sve izbegnuto uprkos stalnoj turskoj podršci milicijama protivnika Asada koje Moskva i Damask smatraju “teroristima”.\nIako je Turska ublažila svoju reoriku prema Bašadu al Asadu, smrt turskih vojnika u napadu u februaru 2020. godine ponovo je podgrejala nesuglasice sa Rusijom jer su postojale indicije da je u taj napad bila umešana Rusija.\nTakođe, kada su međunarodni odnosi u pitanju, najskorije je na odnose dve zemlje uticao i sukob Azerbejdžana i Jermenije u Nagorno-Karabahu. Iako je Rusija pozvala i uticala na okončanje sukoba, Turska je u vreme međusobnih napada Jerevana i Bakua, značajno vojno pomogla Azerbejdžanu.\nIpak, ovakvi slučajevi padaju u vodu kada na red dođu ekonomski interesi. Tako su dvojica predsednika zajedno sa predsednikom Srbije Aleksandrom Vučićem u januaru 2020. zajednički putsili u rad “Turski tok”.\nTada su mediji primetili ono što najbolje ilustruje njihove odnose – Putin je u Istanbul, došao direktno iz Damaska sa sastanka sa sirijskim predsednikom Bašarom al Asadom. Gasovod koji je i Rusiji i Turskoj u interesu, pokrenut je uz rukovanje i smešak.\nFoto: Printscreen Twitter @Akparti


Stojčić: Seče šume na Košutnjaku neće biti, građani da ne nasedaju - Beograd - Dnevni list Danas\nPočetna » Beograd » Stojčić: Seče šume na Košutnjaku neće biti, građani da ne nasedaju\nGlavni urbanista Beograda Marko Stojčić izjavio je danas da seče šume na Košutnjaku neće biti i pozvao građane da ne nasedaju na „jeftine političke trikove“.\n4Piše: Beta 30. jula 2020. 11.09\nGrupa građana i aktivsta okupilo se danas ispred Centra „Sava“, gde se održava sednica Skupštine Beograde i protestuje protiv seče šuma na Košutnjaku, a za šta je Stojčić kazao da je lažni protest opozicije.\n„Ovaj dokument nije dokument iza kojeg stoji Beograd i njegove institucije, jer još uvek nije deo svoju reč. To je inicijativa investitora“, rekao je on.\n„Naravno da nećemo dozvoliti, kao Beograd da se ugrozi nešto što je kvalitetna priroda na osnovu kojeg dišemo kiseonik“, istakao je Stojčić.\n„U pitanju je teritorija u Filmskom centru, a investitor ima podršku Republike Srbije da izgradi novi filmski studio na mestu Avala filma“, rekao je on.\nMarko Stojčić, šumaBeograd\n30. jula 2020. u 11.39\nVidim kako gospodin Stojčić vodi računa o vazduhu kojeg dišemo jer je u toku vanrednog stanja dozvolio Lidlu da poseče šumu na Medaku…\n30. jula 2020. u 14.58\nVerujete li ovome?\n31. jula 2020. u 09.34\nŠta ovaj priča, pa preko puta groblja u samom srcu Košutnjaka su pre par meseci hektar šume posekli, niko nije ni objasnio zbog čega su posekli šumu.\n31. jula 2020. u 11.39\nVladimire, smo da te ispravim…Nisu isekli hektar, već minimum dva…I ne samo preko puta groblja, već i iznad, izmedju ski staze i groblja još jedno hektar do dva…..a sva stabla bila zdrava….Imam slike panjeva i sveg posečenog drveća…I snimke iz vazduha….


Septembar - Destination Sarajevo\nPosljednji dani toplog ljeta i prijatan početak jeseni su ono što krasi septembar u Sarajevu.\nSezona godišnjih odmora je završena, školska godina je počela, pa grad vrvi nasmijanim ljudima koji lijepo septembarsko vrijeme koriste kako bi uživali u šetnji sarajevskim promenadama, ili sjedeći na suncu u brojnim ljetnim baštama.\nSeptembar je idealan za posjetu zaštičenom prirodnom području Bijambare, koje se prostire na površini od 500 hektara i u sklopu kojeg se nalazi istinski dragulj prirode – Bijambarska pećina.\nPreporučujemo vam i da ovog septembra posjetite najzačajniju sarajevsku atrakciju – Vijećnicu, koja je u ratu 90-tih zapaljena, a čija su vrata otvorena nakon skoro dvije decenije pažljive rekonstrukcije.\nTamo možete pogledati izložbu „Sarajevska Vijećnica – još jednom“, koja priča priču o izgradnji, obnovi i burnoj prošlosti ove građevine.


ТРАМП ДАО ЗЕЛЕНО СВЕТЛО, СТЕЈТ ДЕПАРТМЕНТ ЈЕДВА ДОЧЕКАО: Спремају крваво пролеће у…\nTRAMP DAO ZELENO SVETLO, STEJT DEPARTMENT JEDVA DOČEKAO: Spremaju krvavo proleće u…\nAmerička administracija, po nalogu predsednika Donalda Trampa, obezbediće dodatnih pet miliona dolara „belim šlemovima“ u Siriji, objavio je Stejt department u petak.\n– Po nalogu predsednika, uz odobrenje Kongresa, SAD nameravaju da obezbede 5 miliona dolara za nastavak vitalnih operacija belih šlemova u Siriji i podršku UN međunarodnog, nepristrasnog i nezavisnog mehanizma. (IIIM) koji je zadužen za pomoć u istrazi i procesuiranju osoba odgovornih za najteže zločine po međunarodnom pravu počinjene u Siriji od marta 2011. godine – stoji u saopštenju.\nDanas, na trećoj konferenciji u Briselu o podršci budućnosti Sirije i regiona, specijalni predstavnik za pomoć Siriji i specijalni izaslanik Koalicije za borbu protiv Islamske države Džejms Džefri javno je objavio odluku o slanju sredstava.\n– Vlada Sjedinjenih Država snažno podržava rad Belih šlemova. Oni su spasili više od 114.000 života od početka sukoba, uključujući žrtve Asadovih zločinačkih napada hemijskim oružjem. Sa preko 2.800 volontera, oni nastavljaju da pružaju usluge traganja i spašavanja, hitne intervencije i operacije oporavka pomažući civilima u oblastima izvan kontrole režima – stoji u izveštaju Stejt departmenta.\n– Ovi herojski prvi ispitanici imaju najopasniji posao na svetu. Pored toga što deluju u aktivnoj ratnoj zoni i u teškim humanitarnim okolnostima, sirijski režim i Rusija namerno napadaju centre i volontere Belih šlemova; od 2013. godine ubijeno je više od 250 belih šlemova – mnoge u takozvanim „dvostrukim napadima“ – i 60 centara belih šlemova je oštećeno ili uništeno ruskim i režimskim vazdušnim napadima. Uprkos ovim opasnostima, beli šlemovi pružaju ove usluge na osnovu strogih humanitarnih principa i postali su simbol u Siriji i širom sveta tih hrabrih vrednosti – navodi se u saopštenju Stejt departmenta.\nDzaba vam propaganda, beli slemovi su fukara.\nVest od juče: Teroristička grupa Hajat Tahrir aš-Šam (HTŠ) se sprema da izvede izrežirani hemijski napad u sirijskoj provinciji Idlib, upozorila je portparol ruskog ministarstva spoljnih poslova Marija Zaharova. "Mi pomno pratimo situaciju u zoni deeskalacije u Idlibu. Teroristi HTŠ ne zaustavljaju provokativne napade na vladine snage", rekla je Zaharova na brifingu. Od početka godine zabeleženo je više od 460 takvih incidenata, preko 30 ljudi je poginulo, a oko 100 je povređeno, dodaje Zaharova. Nova provokacija uz upotrebu toksičnih supstanci priprema se uz pomoć "Belih šlemova", saopšteno je u Moskvi. Militanti planiraju da prebace odgovornost za napad na Damask.


Početna/Despotovac/„Pažljivko“ – povećajmo bezbednost dece u saobraćaju\nMarina Veličković 15/10/2021\tDespotovac, Događaji, Društvo, Sve vesti, Vesti Коментари су искључени на „Pažljivko“ – povećajmo bezbednost dece u saobraćaju 328 Pregledi\nAgencija za bezbednost saobraćaja, u saradnji sa lokalnim Savetima za bezbednost saobraćaja, u narednom periodu nastavlja realizaciju aktivnosti koje su usmerene ka povećanju bezbednosti dece u saobraćaju. Pored dosadašnjih aktivnosti na realizaciji edukativnog interaktivnog časa „Pažljivkova pravila u saobraćaju“, Pažljivkove smotre, izradi promotivnih materijala za decu, pesmica, crtanih filmova i igrica, obaveštavamo vas da je za ovu godinu izrađena nova pesmica i crtani film za najmlađe učesnike u saobraćaju.\n“Kako se deca često poistovećuju sa delima svojih junaka iz crtanih filmova, želeli smo da lik Pažljivka u ovoj epizodi na zabavan i uzbudljiv način, zajedno sa likovima Lolom i Milom, prenese važne lekcije o pravilnom i bezbednom ponašanju dece u saobraćaju”, navode iz Agencije za bezbednost saobraćaja.\nEpizodu „Dan sa Pažljivkom“ prati i pesma „Preko zebre kreni“ možete pogledati, odnosno odslušati na sledećim linkovima:\nLOLA & MILA – DAN SA PAŽLJIVKOM // CRTANI FILM (2021):\nPREKO ZEBRE KRENI // HOR ČAROLIJA // NAJLEPŠE DEČIJE PESME (2021):\nPrethodni 15.10.2021. Epidemiološka situacija na teritoriji opštine Despotovac\nSledeći 16.10.2021. Epidemiološka situacija na teritoriji opštine Despotovac


U Preševu peti vanredni izbori za poslednje četiri godine - Politika - Dnevni list Danas\nPočetna » Politika » U Preševu peti vanredni izbori za poslednje četiri godine\nVlada Srbije još jednom zbog nefunkcionisanja raspustila lokalnu samoupravu\nU Preševu peti vanredni izbori za poslednje četiri godine\nNakon što duže od tri meseca nije održana nijedna sednica lokalnog parlamenta Vlada Srbije je donela odluku o raspuštanju samouprave u Preševu i održavanju još jednih vanrednih izbora za izbor 38 odbornika.\n0Piše: Vojkan Ristić 24. decembra 2020. 08.43 Izmenjeno: 08.44\nKriza u funkcionisanju ove opštine tako predstavlja svojevrsni politički kontinuitet, u sredini gde većinu čini albanska etnička zajednica, u kojoj od ukupnog biračkog tela Srbi predstavljaju, sa manje od tri procenata, u ukupnom biračkom telu, nacionalnu manjinu.\nOdluka vlade je da dosadašnji predsednik opštine Šćiprim Arifi, čelnik Alternative za promene (AP), po drugi put predstavlja čelnika privremenog opštinskog organa.\nPored njega u zakonskom Privremenom veću su i Branko Trajković (SNS-SPS), Ragmi Mustafa iz Demokratske partije Albanaca (DPA) i Ardita Sinani iz Partije za demokratsko delovanje (PDD), koju predvodi Šaip Kamberi, poslanik Albanaca iz Bujanovca.\nReagujući na ovu odluku Vlade Srbije Ardita Sinani iz PDD, u izjavi za Danas navodi da se „još jednom primenjuje diskriminacija od strane vlasti SNS i socijalista, koji su ponovili scenario koji destabilizuje stanje u Preševu“.\n– Imali smo vidljivu sliku da je vlast iz Beograda podržavala dugo i direktno funkcionisanje manjinske lokalne vlasti koju je činilo 17 od ukupno 38 odbornika u Preševu. Imenovanje dosadašnjeg predsednika opštine Arifija za predsednika organa do sprovođenja lokalnih izbora predstavlja samo direktnu podršku čoveku koji je odavno miljenik Vučića i njegove koalicije – navodi Sinani.\nLokalni izbori u Preševu koji bi trebalo da budu održani u periodu od narednih šest meseci biće peti u poslednje četiri godine, drugi vanredni po redu.\nNovinar Nikola Lazić ocenjuje da se radi o „klasičnoj borbi za vlast u Preševu između albanskih političkih partija s obzirom da su Srbi odavno marginalna politička snaga“.\n– U ovoj gotovo monoetničkoj opštini postoji nekoliko jakih i politički isprofilisanih stranaka Albanaca, od kojih bi svaka želela najveći kolač lokalne vlasti. Svaka od njih veruje da bi baš ona mogla da bude od najvećeg uticaja. U aktuelnoj situaciji, najveći politički benefit mogla bi da ima Partija za demokratsko delovanje Šaipa Kamberija koja je poslednjih godina bila van participacije u vlasti, kako u Preševu, a sada i u Bujanovcu – ocenjuje Lazić za Danas.\nZa predsednika Nacionalnog saveta Albanaca (NSA) Ragmija Mustafu raspisivanje još jednih vanrednih lokalnioh izbora u Preševu „dovodi do nove dimenzije političke nestabilnosti koja najviše šteti građanima ove opštine koja senaslanja na Kosovo i Severnu Makedoniju“.\n– Ovo je još jedna potvrda političke netrpeljivosti koja je ovde prisutna, ali i nedostatka pragmatične vizije u odnosu prema vlastima u Beogradu. Vrlo je važno da se jasno vidi odnos predsednice, i same Vlade Srbije, prema imenovanju privremenog organa koji će upravljati opštinom do održavanja vanrednih izbora i izbora novog rukovodstva. Građani će najviše imati štete – kaže Mustafa.\nArifi potpuno nedostupan za novinare\nŠćiprim Arifi, i nakon imenovanja za predsednika Privremenog organa u opštini Preševo, odbija bilo kakav kontakt sa novinarima. I kada je prvi put izabran za čelnika lokalne samouprave, ignorisao je podjednako susret kako sa albanskim tako i sa srpskim predstavnicima medija na jugu Srbije.\nLokalni izbori, Vlada SrbijePreševo\nSutra izbori na Kosovu, takmiči se 28 političkih subjekata\nDačić raspisao lokalne izbore u Zaječaru, Kosjeriću i Preševu za 28. mart


Zgrada Predstavničkog doma na Kapitol Hilu.\nGrupa od 14 članova Predstavničkog doma američkog Kongresa uputila je pismo državnom sekretaru Reksu Tilersonu u kojem poziva na obnavljanje političke pažnje posvećene Balkanu i dodatnu podršku Srbiji.\n"Srbija je i najveća zemlja na Balkanu i politička okosnica celog regiona. Značaj regiona Balkana pokazivao se kroz istoriju: sa izostankom balkanske stabilnosti, biće ugrožena evropska stabilnost", navodi se u pismu čija su prva dva potpisnika kopredsedavajući srpskog kokusa Ted Po i Emanuel Kliver.\nKongresmeni navode da Balkan i dalje opterećuju duhovi sukoba iz prošlosti a da zategnuti i nepotpuni odnosi Srbije i Kosova ostaju ključna prepreka za stabilnost celog regiona. Oni citiraju reči predsednika Srbije Aleksandra Vučića koji je prošlog meseca, u odnosu na to dugotrajno pitanje naveo da će njegova vlada zauzeti "ozbiljan i odgovoran pristup, hrabar i realističan, okrenut ka budućnosti." "Verujemo da je u interesu Sjedinjenih Država da podrže taj pristup čiji je cilj promovisanje trajne stabilnosti i uzajamnog poštovanja uz obezbeđivanje spremnosti srpskog rukovodstva da ga sprovede", ocenjuje grupa kongresmena.\nU pismu, poslatom 3. oktobra, se ističe da su produžena američka pažnja i podrška regionu Balkana neophodni, imajući u vidu bezbednosne izazove sa kojima se zemlje regiona sada suočavaju.\n"Srbija je odgovorila odgovorno i pozitivno na migrantsku krizu koja je zahvatila Evropu uprkos velikom humanitarnom i finansijskom opterećenju njenog sistema azila", navode kongresmeni koji dodaju da je Beograd radio na borbi protiv trgovine ljudima koja se posebno razvila zbog migrantske krize, te da je od početka krize Srbija uhapsila oko 2.300 krijumčara ljudima.\nZemlje regiona takodje se suočavaju sa novim bezbednosnim izazovima koji prete zbog regrutovanja terorista, navode kongresmeni, uz podatak da se u Siriji trenutno nalazi najmanje 875 boraca sa Balkana.\n"Podrška SAD Srbiji je od posebno vitalnog značaja za Beograd, kako bi ostvario strateški cilj članstva u EU. Njen put ka Uniji će ne samo ojačati demokratske aspiracije Srbije već će i unaprediti američke interes trajnog mira i stabilnosti u širem regionu.\nOdlučno uključivanje Srbije u zapadni tabor takođe će pružiti najbolju odbranu od spoljnih zloćudnih uticaja čiji je cilj da se poremeti evropsko jedinstvo i transatlantsko savezništvo.\nNadamo se da će Balkan, posle nemira proteklih decenija, imati budućnost kao deo demokratske i mirne Evrope. Pozivamo vas da kao prioritet postavite podršku širem regionu Balkana generalno a specifično - Republici Srbiji", zaključuje se u pismu koje su pored Poa i Klivera potpisali Stiv Stivens, kongresmen iz Ohaja, Piter Viskloski iz Indijane, Džejms Mekgavern iz Masačusetsa, Zoi Lofgren iz Kalifornije, Rendi Veber, kongresmen iz Teksasa, Gregori Miks iz Njujorka, Brajan Ficpetrik iz Pensilvanije, Dženis Šakovski iz Ilinoisa, Dejvid Sisilin iz Rod Ajlenda, Albio Sires iz Nju Džersija, Skot Peri iz Pensilvanije i Gas Bilirakis, kongresmen iz Floride.\nStejt department: Srbija posvećena regionalnoj stabilnosti i ekonomskom rastu\nU kancelariji portparola Stejt departmenta, Glasu Amerike je potvrđeno da je pismo stiglo, da se analizira i da će Državni sekretarijat odgovoriti na njega.\n"Kao što smo već ranije rekli, SAD i Srbija dele dugogodišnju istoriju prijateljstva i saradnje, kao i posvećenost zajedničkom radu na stvaranju svetlije i još prosperitetnije budućnosti za naše zemlje", navode u Stejt departmentu.\n"Postojani napori Srbije da promoviše ekonomske reforme, da nastavi da jača vladavinu prava i popravi odnose sa svojim susedima su temelji njene posvećenosti regionalnoj stabilnosti i ekonomskom rastu. Zajedničkim radom možemo da osiguramo mir i prosperitet širom Balkana”, zaključuju u Državnom Sekretarijatu.


IT industrija Archives - Page 39 of 39 - Veselin Jevrosimović\n2007 - Sep - 30\nOtvoreno o slobodama\nDok se pokret za slobodan softver okrenut i socijalnim fenomenima i borbi protiv komercijalizacije, Open Source se isključivo bavi dostupnošću izvornog koda i ne podrazumeva obavezno slobodu upotrebe, pa je prema tome znatno prijemčiviji za korporativni svet. Zbog mogućih nedoumica u zajednici programera postoje i izrazi Free/Open Source i Free/Libre/Open Source Software za potpuno besplatne programe čiji je programski kod dostupan svima koji to žele.\n2007 - Sep - 09\nPlaćamo i na mostu i na ćupriji\nSuština problema je u tome što, kada platite sve prateće troškove, ukupna cena onlajn kupovine višestruko prevazilazi vrednost naručenih knjiga, kompakt diskova ili neke druge robe. Dodatni problem je činjenica što će vam samo u retkim slučajevima i uz mnogo truda i vremena biti u potpunosti i unapred jasno šta sve i kome treba da platite, tako da naručivanje putem Interneta predstavlja pravu avanturu koja se redovno završava nezadovoljstvom kupca.\n2007 - Sep - 02\nPosao za poneti\nMobilnost je postala imperativ pošto vreme provedeno u pokretu nipošto ne sme biti izgubljeno, a pravovremena reakcija kada ste van kancelarije može da napravi razliku između uspeha i poslovnog poraza. Pametni mobilni telefoni i PDA telefoni jedna su od grupa IT proizvoda koje značajno unapređuju mobilnost i sve se češće, ozbiljnije i sistematičnije primenjuju u poslovne svrhe, čak i u našoj zemlji.


U Tirani potpisan sporazum o pružanju finansijske pomoći takozvanoj Preševskoj dolini – srbijaNASAzemlja\nby admin October 3, 2020, 2:34 am 1.9k Views\nAlbanski premijer Edi Rama, ocenjuje da je vašingtonski sporazum događaj godine i za Beograd i za Prištinu. On je u Tirani, na početku zajedničke sednice albanske i privremene Vlade u Prištini, rekao da je dijalog jedini instrument za postizanje pametnog rešenja. Premijer privremenih institucija u Prištini Avdulah Hoti, izjavio je da dijalog sa Beogradom ostaje izazov za Prištinu.\nNa istom mestu, Rama je rekao i da će Drač praktično biti kosovska luka, na šta je reagovao ministar odbrane Aleksandar Vulin, ocenjujući da Rama tom izjavom nastavlja napore za stvaranje velike Albanije.\nOn je ocenio i da neće biti reakcija iz Evropske unije na tu Raminu izjavu.\nMinistarka spoljnih poslova Kosova Meljiza Haradinaj Stubla izjavila je danas u Tirani da bi trebalo pružiti veću podršku Albancima iz Preševa, Medevđe i Bujanovca koji su, kako je rekla, diskriminisani, zbog čega je pozdravila danas potpisani sporazum sa Albanijom o pružanju finansijske pomoći takozvanoj Preševskoj dolini.\n“Vreme je da učinimo nešto za one Albance koji su ostali van naših granica, a čije su oči uprte u nas”, rekla je ona.\nby admin October 28, 2020, 4:51 pm\nĐilas: Vlada kontinuiteta, Srbija stagnira\nby admin October 28, 2020, 3:49 pm\nby admin October 28, 2020, 3:34 pm\nby admin October 28, 2020, 3:20 pm\nby admin October 28, 2020, 2:12 pm\nPetković: Beograd će u Briselu ponovo pokrenuti pitanje nesporovđenja ZSO\nby admin October 28, 2020, 12:56 pm


Inter dogovorio i dolazak reprezentativca Argentine - Sportske.net\nInter dogovorio i dolazak reprezentativca Argentine\nKako javljaju italijanski mediji, sve je gotovo, Inter će dobiti novo pojačanje, ali tek od juna.\nInter se dogovorio sa Sorijanom, Eder stiže već sutra!Zvanično - Bivši kapiten Intera pojačao SampdorijuSanton se vraća u Premijer ligu?!Juventus nokautirao Inter!Navodno - Vidić blizu Bajerna\nEver Banega će postati novi član Intera, pišu italijanski mediji.\nStvar je navodno gotova, Inter je sve dogovorio sa Everom Banegom, zadnjim veznim Sevilje, pa se samo čeka da mu istekne ugovor na kraju ove sezone.\nPoznato vam je već da fudbaleri kojima ističe ugovor na kraju ove sezone imaju pravo da pregovaraju sa drugim klubovima od januara ove godine, što je Banega iskoristio, pa će na taj način postati novi fudbaler Intera nakon što mu istekne ugovor sa Seviljom.\nOvaj vezista ima 27 godina, najviše mečeva je zabeležio za Valensiju u Evropi. Ove sezone je jedan od standardnih članova Sevilje, ali je odlučio da ne ostane u tom klubu i nakon završetka ove sezone.\nPodsećanja radi, Inter je danas takođe završio posao sa napadačem Ederom, dok se pretpostavlja da je posao oko Sorijana takođe završen i da je i on postao fudbaler Intera. Detaljnije oko toga ste mogli da pročitate OVDE.


navijači - Stranica 2 od 6 - Dnevni list Danas\nPočetna » navijači » Strana 2\nPodgorica: Policija sprečila teži incident navijača\nPodgorička policija sprečila je večeras teži incident u centru grada kada je grupa navijača, koji su se kretali u vozilima ka stadionu, krenula da se obračuna sa vozačem vozila koje im je preseklo put, saopšteno je iz Uprave policije.\nPiše: Beta 30. 5. 2019.\nNajmanje 300 navijača uz Dinamo protiv Bačke\nU odlučujućoj utakmici za opstanak u debitantskoj sezoni u Super ligi Srbije koja se u subotu igra od 18 sati uBačkoj Palanci fudbaleri Dinama imaće ne malu podršku svojih navijača.\nPiše: V. Ristić 15. 5. 2019.\nSve po spisku može, predsednika ne može\nUtakmica 35. kola Superlige Srbije između Partizana i Napretka prekinuta je na tri minuta, jer su navijači domaćeg tima vređali Aleksandra Vučića, predsednika Srbije.\nPiše: Ž. V. - Z. P. 7. 5. 2019.\nPočela utakmica Zvezde i Budućnosti, navijači bacali kovanice na igrače Budućnosti\nOdlučujuća peta utakmica finala plej-ofa ABA lige između košarkaša Crvene zvezde i Budućnosti počela je danas u Beogradu, sa skoro sat vremena zakašnjenja.\nPiše: Beta 22. 4. 2019.\nKošarkaški klub Crvena zvezda saopštio je danas da će učiniti sve da peta utakmica finala plej-ofa ABA lige prođe u sportskom ambijentu i pozvao je navijače da poštuju fer-plej.\nPiše: Beta 20. 4. 2019.\nPolicija proverava da li je policijski službenik tukao navijača Crvene zvezde\nCrnogorska policija potvrdila je da proverava da li je policijski službenik Marko Lazović tukao navijača Crvene zvezde na košarkaškoj utakmici u Podgorici.\nPiše: Beta 19. 4. 2019.\nMUP demantovao Mariniku Tepić: U Skupštini nije bilo nijednog navijača\nMinistarstvo unutrašnjih poslova demantovalo je tvrdnje narodne poslanice Marinike Tepić da su u Domu Narodne skupštine u subotu bile određene grupe navijača.\nOrganizovani navijači napali i povredili policajce u Nikšiću (FOTO)\nŠestorica policajca povređena su večeras u Nikšiću pošto što su ih napali organizovani navijači Fudbalskog kluba Budućnost, saopšteno je iz Uprave policije.\nPiše: Beta/ Danas online 4. 4. 2019.\nFudbaleri četiri meseca bez plate, Superligašu ni dinara od grada\nKompletan prvi tim, sa trenerima i članovima uprave kao i stotinak članova mladjih kategorija Dinama, uz grupu navijača i trubački orkestar organizovalo je juče protestnu šetnju iskazujući sboje nezadovoljstvo finansijskom ne podrškom iz gradskog budžeta Vranja.\nPiše: V. Ristić 1. 4. 2019.\nKošarkaška utakmica sa Zvezdom samo sa navijačima Partizana\nKošarkaški klub Partizan saopštio je danas da se ulaznice za drugi meč polufinalne serije ABA lige protiv Crvene zvezde neće naći u slobodnoj prodaji, kao i da neće biti odvojenog sektora za gostujuće navijače.\nUprava FK Vojvodina se ogradila od poziva navijača na sutrašnji protest\nUpravni odbor Fudbalskog kluba Vojvodina iz Novog Sada ogradio se od poziva na učešće u sutrašnjem protestu „Jedan od pet miliona“ u tom gradu koji su na društvenoj mreži Tviter objavili navijači tog kluba.\nNavijači Partizana vređali porodicu i gađali Lalatovića\nTrener fudbalera Radničkog Nenad Lalatović brutalno je vređan na stadionu u Humskoj tokom današnje utakmice protiv Partizana.\nRasprodate karte za utakmicu sa Monakom, apel KK Partizan navijačima\nUlaznice za večerašnju utakmicu košarkaša Partizana i Monaka u Evrokupu su rasprodate, saopštili su crno-beli.\nNavijači Vojvodine: Šta Bajatović i rukovodstvo skrivaju od javnosti\nPredstavnici navijača Fudbalskog kluba Vojvodina napustili su vanrednu sednicu skupštine tog kluba, nezadovoljni zbog odluke da sednica bude zatvorena za javnost, saopštili su „Ujedinjeni navijači Vojvodine“.\nPiše: Beta 22. 12. 2018.\nFK Cirih osudio rasističke napade na Alda Kalulua\nŠvajcarski fudbalski klub Cirih osudio je danas svoje navijače koji su bacili bananu na igrača Bazela Alda Kalulua tokom prvenstvene utakmice.\nPiše: Beta 11. 12. 2018.\nSud je prethodno zaključio da postoje verodostojni dokazi da su britanski vojnici počinili ratne zločine u Iraku https://t.co/NL8QfP45NV\nSrpski teniser Novak #Đoković zvanično je drugi teniser sveta na danas objavljenoj #ATP listi https://t.co/8l9Seqc79G\nZavršena trodnevna radionica- „TOM:Beograd Mejkaton“ https://t.co/bLmVZAKjRX


LUKAŠENKO: Svet je u kontrolisanom haosu | WebTribune\nHome U FOKUSU LUKAŠENKO: Svet je u kontrolisanom haosu\nPosted date: децембар 02, 2020 In: U FOKUSU\nPredsednik Belorusije Aleksandar Lukašenko izjavio je da međunarodni poredak klizi u takozvani „kontrolisani haos“.\n„Međunarodni poredak klizi u takozvani kontrolisani haos. Vidi se smišljena i režirana delatnost globalnih igrača koji nekad ne vode računa ni o čemu, čak ni o interesima sopstvenog naroda“, rekao je Lukašenko tokom samita ODKB u formi video-konferencije.\nPo njegovim rečima, „aktivnosti organizacije (ODKB) se vrše u teškim uslovima“.\n„Sistem međunarodnih odnosa se deformiše, kao i mehanizmi kontrole naoružanja. U razgovoru (između država) sve više dominira konfrontaciona retorika. Svet još jednom stoji na pragu nekontrolisane trke u naoružanju“, rekao je Lukašenko.\nŠef beloruske države je konstatovao da pandemija kovid 19 nije samo zakomplikovala probleme međunarodne saradnje, već je zaoštrila socijalne konflikte. U celom svetu su u toku masovni neredi, bez presedana.\n„Već je jasno da to nisu spontane pojave nezadovoljstva, kako mediji pokušavaju da nam predstave“, naglasio je on.\nLukašenko je obratio pažnju na nerede u SAD i Evropi koje su se smarale pogodnim državama za život, modelom demokratije.\n„Očigledno nije pronađena univerzalna ravnoteža između građanskih sloboda i interesa nacionalne bezbednosti u zapadnim društvima. Izgleda da je to razlog sve snažnijem nametanju dvostrukih standarda međunarodnoj javnoj svesti“, rekao je beloruski predsednik.\nPo njegovim rečima, „sa jedne strane, vrlo oštra reakcija zapadnih vlasti na proteste i u celini nepopularnu državnu politiku, predstavlja se kao objektivna potreba“.\n„Sa druge strane – mere drugih država za osiguranje stabilnog razvoja, održavanje poretka i zakonitosti predstavlja se kao diktatura i despotizam. Iako su te mere višestruko mekše od onih kod njih“, naglasio je Luakšenko.\nBeloruski lider je dodao da u uslovima neravnopravnih sistema, manipulisanje ljudima, upotreba hibridnog uticaja i tehnologija takozvanih obojenih revolucija postali su uobičajena pojava“.\n„Štaviše, nema tu nikakvih obojenih revolucija, to su obični neredi“, zaključio je Lukašenko.\nHTEO NA ZAPAD PA DOBIO REVOLUCIJU – Sada im poručuje: “Vi da mi držite lekcije a imate žute prsluke u Francuskoj, nerede u Nemačkoj, širom EU i u SAD”


Obustavljen saobraćaj na obilaznici oko Čačka – ZoomUe\nby Vesna Đurović · Published 8 октобра, 2018 · Updated 8 октобра, 2018\nČAČAK-Saobraćaj na obilaznici oko Čačka je obustavljen i obavlja se alternativnim pravcima, jer je na vijaduktu na toj obilaznici, čija rekonstrukcija je u toku, napukao jedan od nosećih stubova.\nPuštanje saobraćaja preko vijadukta u punom kapacitetu bilo je najavljeno za 16. oktobar. Radovi na sanaciji vijadukta su počeli sredinom maja i trebalo je da traju do 29. avgusta.\nTokom rekonstrukcije ovog dela obilazinice saobraćaj se iz smera Užica ka Čačku obavljao jednom saobraćajnom trakom.\nGradonačelnik Čačka: Kako je moguće da nije otkriveno?\nGradonačelnik Čačka Milun Todorović izjavio je da će od svih aktera uključenih u rekonstrukciju vijadukta na obilaznici oko Čačka, zahtevati hitno rešavanje novonastale situacije.\nKako saznaje morava info, u nedelju u prepodnevnim satima, preduzeće „Štrabag“, izvođač radova na rekonstrukciji vijadukta kod Mašinsko-saobraćajne škole, ustanovio je da je došlo do novih oštećenja na potpornom stubu broj 16. Sagovornici portala kažu da se radi o većim oštećenjima nego što je bilo evidentirano projektom rekonstrukcije.\n„Projekat rekonstrukcije uradio je Institut za materijale Srbije (IMS). Tim projektom predviđena je i rekonstrukcija tog stuba broj 16, ali je u toku dana primećeno da je došlo do dodatnog oštećenja. Zbog bezbednosti učesnika o saobraćaju pozvani su predstavnici nadzornog organa „Putevi Srbije“. Nakon obilaska terena doneta je odluka da se za sada obustavi saobraćaj na ovom delu obilaznice dok se ne nađe rešenje za saniranje tog potpornog stuba“, rečeno je za Moravu info.\nGradonačelnik Čačka kaže da su ekipe stručnjaka na terenu, koji bi u toku sutrašnjeg dana trebalo da izlože konkretne predloge za rešavanje situacije.Todorović je ocenio da je ovaj problem posledica javašluka.\n„Insistiraćemo na sutrašnjem zajedničkom sastanku da se pod hitno nađe rešenje za ovu nepredviđenu situaciju. Nama je pre nekoliko dana potvrđeno da će saobraćaj u punom profilu biti pušten 16. oktobra i sada odjednom dobijamo informaciju o novom napuknuću potpornog stuba. Postavljam pitanje kako je moguće da nadzorni organ samo sedam dana pre puštanja rekonstruisanog vijadukta u saobraćaj otkriva da postoje napukline na jednom od potpornih stubova? Zašto to nije otkriveno tokom četiri meseca radova na sanaciji ovog dela obilazinice“, upitao je gradonačelnik Todorović.\nNext story Pribojcu određen jednomesečni pritvor zbog napada na policajca\nPrevious story Sutra je Dan grada


Elektroprivreda Srbije nabavlja „pametna“ brojila 1 Okt 2015 - n.ekonomija\nČitav projekat finansira se iz dela kredita Evropske banke za obnovu i razvoj i Evropske investicione banke od po 40 miliona evra. Očekuje se da će se ovom nabavkom unaprediti kvalitet, omogućiti daljinsko očitavanje potrošnje, uključivanje i isključivanje kupaca i kontrola potrošnje, kao i da će se ovim rešiti rašireni problem krađe struje.\nElektroprivreda Srbije potpisala je nedavno ugovor za nabavku merne opreme od francuskog konzorcijuma Atos WD Sagemcom. Uspešno okončanje tendera raspisanog krajem prošle godine omogućiće da uskoro EPS dobije najsavremeniju IT opremu, ali i da se srpskim potrošačima potrošnja struje, konačno, očitava tzv. "pametnim" brojilima.\nKako navode u IT sektoru Elektroprivrede Srbije, ovaj projekat trajaće dve godine. U prvoj godini biće instaliran i uspostavljen čitav sistem, serveri i kompletna komunikaciona i energetska infrastruktura. Odmah zatim ide ugradnja brojila na trafostanicama, a sve kako bi se uspostavila kontrola tokova energije, a zatim i instalacija kod industrijskih i komercijalnih potrošača.\nU drugoj godini projekta počeće ugradnja 100.000 brojila za potrošače. To će, bar prema trenutnom planu, biti učinjeno u pet rejona Srbije, potpuno besplatno.\nFrancuski konzorcijum koji je pobedio na tenderu kao podizvođača angažovao je domaćeg proizvođača "pametnih" brojila, firmu EWG iz Bora.\nInače, na tender su se prijavile još tri velike kompanije - Ericsson, Landis&Gyr i Indra. Svi su, kao podizvođače, planirali domaće proizvođače brojila.\nPoslednje rangirana, firma Indra tražila je za kompletan posao čak 46,5 miliona evra, dok je prvoplasirani ponudio realizaciju posla za 26,7 miliona evra.\nUslovi tendera bili su da ponuđač ima dobar finansijski položaj u proteklih pet godina i dugoročnu profitabilnost, prosečan godišnji promet u proteklih pet godina od najmanje 75 miliona evra i da ima pristup ili da raspolaže sredstvima od najmanje 25 miliona.\nPonuđači, prema tenderu, moraju da budu uspešni u izvršenju najmanje jednog sličnog ugovora za električna brojila sa daljinskim očitavanjem, koji je u funkciji na evropskom tržištu, sa najmanje 100.000 brojila, kao i sistema za upravljanje i skladištenje očitanih podataka (MDM/R) sa najmanje 200.000 mesta isporuke i pružanja sličnih usluga u proteklih pet godina.\nDa bi se kvalifikovali za dodelu ugovora, ponuđači su morali da imaju fabrike koje proizvode spektar električnih brojila za električnu energiju sa daljinskim očitavanjem, da imaju najmanje pet godina iskustva i godišnju proizvodnju od najmanje 250.000 komada


Bojović: Malograđanska predstava Duška Markovića u Pljevljima – DNP\nNa vrhuncu progona Demokratskog fronta, kada se izlažu torturi i pritvaraju naši mladi funkcioneri i aktivisti, Duško Marković je obavio posjetu Pljevljima koja, po svom sadržaju i rezultatima, može da se posmatra kao do sada najskandaloznije zapostavljanje interesa Pljevalja i neviđeno drsko, bahato i osiono ignorisanje životnih potreba Pljevljaka.\nAli je zato jasno i glasno saopštio da Opština Pljevlja i Pljevljaci, iako su izloženi brutalnom trovanju, ne mogu da računaju na podršku i saglasnost vlade u pogledu uvođenja ekološke naknade.\nSadržajem ove posjete i porukama koje je poslao, Duško Marković je jasno stavio do znanja da je vrh DPS-a i Katnićeva vlada pustila niz vodu ionako odlazeću lokalnu vlast u Pljevljima. Iako je Mirko Đačić za ovu priliku obukao novu drečavo narandžastu ceradu i stavio šlem, sa rudničkog kopa se vratio kao pokisao, pošto premijer državnog udara nije ni pomislio da pokaže interesovanje za ono što su izazovi odlazeće lokalne vlasti u Pljevljima.\nVidjeli smo i da je Duško Marković, hvaleći poslovanje RUP, namjerno izbjegao da komentariše činjenicu da ova kompanija i dalje drastično zagađuje životnu sredinu, smanjuje broj zaposlenih, smanjuje plate radnicima koji još uvijek rade, ukida njihova osnovna prava, kao i da je najveći poreski dužnik u Crnoj Gori. Iako mu je helikopter bio parkiran uz samu rudničku deponiju Jagnjilo, sa koje se već godinama izručuju talasi prašine i otrova na Pljevljake, Duško Marković ovu deponiju nije ni pomislio da tretira u svojoj pohvalnoj pjesmi o Rudniku uglja. Valjda svjestan da ni oni najnaivniji više ne vjeruju u priču o Drugom bloku Termoelektrane, premijer državnog udara ovaj projekat nije ni pomislio da pomene, kao ni druge potencijalne investicije koje bi omogućile otvaranje novih radnih mjesta.\nKatnićev premijer Duško Marković je zapravo, na svima očigledan i vulgaran način, demonstrirao već uspostavljeni odnos centralne vlasti prema Pljevljima, gdje se Pljevlja posmatraju isključivo kroz resurse koji se eksploatišu i razvlače, odnosno kroz novac koji se sliva u Podgoricu i privatne džepove.\nNakon ovakvog događaja, mi u Demokratskom frontu smo još više uvjereni da će Pljevljaci na predstojećim izborima iskazati samopoštovanje i pustiti niz vodu i lokalnu i državnu vlast, upravo kao što to oni pokušavaju da urade sa Pljevljima i upravo onako kako to zaslužuju svojim odnosom prema pitanju opstanka ove sredine, kao grada i opštine.


Narodna stranka: Šta sadrži meso koje je u Rusiji zabranjeno, a u Srbiji se slobodno prodaje? - Ozonpress :: internet portal\nTag: meso, narodna, Rusija, stranka, zabrana\nNarodna stranka, povodom zabrane koju je Rusija uvela na uvoz mesa i mesnih prerađevina proizvedenih u četiri srpske kompanije, zahteva od Vlade Srbije i Ministarstva poljoprivrede hitan odgovor na pitanje da li je bezbedna hrana koja se prodaje građanima u Srbiji.\nŠta sadrže ili ne sadrže meso i mesne prerađevine proizvedene u te četiri kompanije, koje građani Rusije ne smeju da jedu, dok se istovremeno slobodno prodaju građanima Srbije? Kakvo meso i mesne prerađevine koriste građani Srbije u svojoj ishrani?\nOdbor Narodne stranke za poljoprivredu, u cilju zaštite zdravstvenog stanja svih građana, zahteva da na ova pitanja hitno odgovori ministar poljoprivrede Branislav Nedimović i institucije odgovorne za bezbednost hrane.\nRuske vlasti su, kako ističu, zbog ozbiljnih nepravilnosti uočenih inspekcijskim nadzorom od 15. aprila do 19. aprila privremeno obustavile uvoz proizvoda kompanija „Matijević“, „Zlatiborac“, „Big Bull Foods“ i „Carnex“.\nMora se konačno stati na put igranju zdravljem svih građana, a pogotovo dece, jer bezbedna hrana mora biti prioritet svih zaduženih za tu oblast, koje narod plaća da brine o njegovom zdravlju.\nUmesto da se bavi zaštitom zdravlja nacije, Ministarstvo poljoprivrede je i dalje „crna rupa“ u kojoj se neprekidno prebacuju nadležnosti, za šta direktnu odgovornost snosi Nedimović, koji je potpuno nekompetentan za funkciju koju obavlja.\nzeljko damjanovic 02/06/2019 u 10:52 Odgovorite\nBravo truju tajkuni narod\nDuško 02/06/2019 u 16:33 Odgovorite\nNa koju foru je Matijević do sada izvozio ono smeće što prodaje?????\nВукојебинац 03/06/2019 u 12:16 Odgovorite\nМинистерић тврди како је месо исправно, само ете РУСИ зановетају, јербо имаду државу која служи народу.\njuzna amerika a ne zlatibor 03/06/2019 u 13:16 Odgovorite\nSadrzi otrove, GMO materijal, antibiotike, teske metale… Zlatiborac da promeni ime u juznoamerikanac i onda ce ljudi znati sta je upakovano.


Vesti online / Vesti / Svet / Prenaseljeni Peking smanjuje broj stanovnika\nBroj stanovnika u Pekingu prošle godine porastao je za 368.000, i sa 21,52 miliona ljudi, prestonica Kine postala je jedan od najvećih gradova na svetu. Uz to zabeležen je porast broja privremenih radnika, migranata, kojih sad ima 8,19 miliona, pa se Peking suočava sa ozbiljnim problemima, kao što su zagađanje i gužve u saobraćaju.\nPeking: Grad u kojem je od smoga i gužve postalo nemoguće živeti\nU cilju smanjenja broja stanovnika, gradske vlasti moraće da sprovedu određene mere, među kojima je premeštanje velikih industrijskih postrojenja van Pekinga, izjavio je gradonačelnik Pekinga Vang Anšun.\nOsim toga, za radnike migrante u Pekingu će, kao i u Šangaju, biti ograničeno vreme koliko mogu da borave u gradu. Stalni boravak moći će da traže samo oni koji već žive u glavnom gradu Kine i uredno plaćaju predviđene takse za to.\nOve godine planira se premeštanje oko 300 industrijskih kompanija čija proizvodanja zagađuje okolinu, kao i 36 veleprodajnih centara. Među njima su oni koji prodaju odeću i opremu za domaćinstvo.\n- Ne možemo izričito zabraniti radnicima migrantima da dolaze. Put za to je preseljenje industrijskih kompanija i veleprodajnih lanaca. Iako će preseljnje kompanija biti delotvorno (za smenjenje broja stanovnika u Pekingu), za to će biti potrebno vreme - rekla je predstavnica gradskih vlasti Čang Kuisi.\nPrema podacima gradske uprave, 72 procenata zaposlenih u Pekingu živi u centru grada i to je jedan od glavnih uzroka zagađenja i saobraćajnih gužvi. Dodatan problem, objasnila je Si Nensija, takođe iz gradskih vlasti, jeste činjenica da mnogi radnici migranti koji su ranije napustili Peking nastoje da se ponovo vrate i žive u glavnom gradu.\n- Mnogi među njima ne mogu da se naviknu da uslove koje zatiču u drugim gradovima. Glavni grad, sa dobrim mogućnostima za zaposlenje, još je atraktivan za njih - rekla je ona.\nSVET Peking tone: Grad svake godine propadne za 11 centimetara\nSVET Devojčica dobila rak pluća zbog smoga sa autoputa


Komesari EK bili blisko povezani sa naftnom industrijom | Nova Ekonomija\nKomesari EK bili blisko povezani sa naftnom industrijom\nTri najviša zvaničnika u "zeleno orijentisanoj" Evropskoj komisiji Ursule fon der Lejen - Žozep Borelj, Stela Kirjakidis i Adina Valean - donedavno su imali bliske veze sa industrijom fosilnih goriva, pokazuje novo istraživanje međunarodne nevladine organizacije Global Witness, koje prenosi Euractiv.\nIako su oni prekinuli veze sa svojim prethodnim poslodavcima pre nego što su se pridružili Evropskoj komisiji, njihove prošle aktivnosti ili veze članova njihovih porodica sa naftnim industrijama bi mogle "u najmanju ruku da budu povod za razmišljanje o njihovoj ulozi u (pisanju) 'zelenih' izveštaja Komisije", ocenjuju u Global Witness.\nŠpanski komesar Žozep Borelj, zadužen za spoljnu politiku, verovatno je najdirektnije povezan sa interesima naftnih kompanija.\nOd 2009. do 2016. godine bio je u odboru Abengoe, španske energetske kompanije koja je uključena u izgradnju elektrana sa kombinovanim ciklusom gasne turbine (CCGT). Za to vreme, Borelj je godišnje dobijao od Abengoe do 300.000 evra.\nOdnosi sa Abengoom već su mu doneli neke probleme, s obzirom da je 2012. godine bio primoran da podnese ostavku na mesto predsednika Evropskog univerzitetskog instituta nakon što se nije izjasnio o svjim interesima u španskoj energetskoj kompaniji.\nBoreljova povezanost sa energetskim sektorom nije nimalo iznenađujuća. Magistrirao je ekonomiju na temi nafte i proveo skoro deceniju kao inženjer španske nacionalne naftne kompanije Cepsa.\nIpak, Global Witness kaže da njegova prošla profesionalna aktivnost pokreće pitanja o njegovoj sposobnosti da vodi zelenu diplomatiju Evropske unije na pregovorima UN-a o klimi kasnije ove godine.\nZa razliku od Borelja, komesarka sa Kipra Stela Kirijakides, zadužena za zdravstvo, nije imala direktne profesionalne veze sa industrijom fosilnih goriva.\nMeđutim, njena izjava o finansijskim interesima, predata Komisiji u februaru ove godine, otkriva da je njen suprug bio direktor u Motor Oil Holdings Ltd i Petroventure Holdings Limited, dve kiparske kompanije koje zajedno poseduju 40 odsto udela u velikoj grčkoj kompaniji za preradu i trgovinu nafte Motor Oil Hellas.\nMotor Oil Hellas upravlja Rafinerijom Korint, najvećim privatnim industrijskim kompleksom u Grčkoj, koji prerađuje 186.000 barela sirove nafte dnevno. Kompanija je takođe bila uključena u eksploataciju prirodnog gasa u Teksasu i Tanzaniji.\nKada se govori o rumunskoj komesarki Adini Valean, stvari postaju malo zamršenije.\nNaime, Global Witness je saznao da je Valean bila član savetodavnog odbora kompanije Finite Assets Ltd, kompanije registrovane na Britanskim Devičanskim ostrvima, gde je dobijala konsultantske honorare u vrednosti od 104.325 evra.\nOvaj konsultantski posao Valean je obavljala dok je još uvek bila član Evropskog parlamenta, pre nego što je preuzela svoju trenutnu funkciju, prema posebnoj izjavi o finansijskim interesima koju je podneo njen suprug, rumunski političar.\nDok je Valean bila u savetodavnom odboru kompanije Finite Assets, kompanija je bila u potpunom vlasništvu švajcarske kompanije Rompetrol Holding S.A., koja je prema izveštajima medija bila u posedu rumunskog milijardera Dinu Patričua.\nPatriču je postao najbogatiji čovek Rumunije nakon što je Rompetrol prodao kazahstanskoj državnoj naftnoj i gasnoj kompaniji KazMunayGas, u dva odvojena ugovora između 2007. i 2009. godine.\n"Nema nagoveštaja da su veze rumunske komesarke sa milijarderom uticale na njen rad u Evropskom parlamentu ili na druga područja politike. Ali njena bliskost sa ovom industrijom postavlja šira pitanja o njenim prioritetima i njenom položaju u Komisji", smatraju u Global Witness-u.\nValean je bila vođa delegacije Evropskog parlamenta na klimatskom samitu UN-a 2018. godine, učestvujući u globalnoj klimatskoj diplomatiji na najvišem nivou.


Trči, uživaj, pomozi nekome slogan 32. Beogradskog maratona - SPORTSKI ŽURNAL\nDogađaj će podržati Grad Beograd, kroz učešće sekretarijata, preduzeća i službi, kako bi protekao u odličnoj organizaciji i ostvario sve zacrtane ciljeve, dodaje se\nBeogradski maraton će se ove godine održati 14. aprila pod sloganom "Trči, uživaj, pomozi nekome", najavili su danas organizatori.\n"Pripreme za 32. Beogradski maraton odvijaju se po planu i ušle su u završnu fazu - poslednjih 90 dana do održavanja ovog događaja od posebnog značaja za Beograd", navodi se u saopštenju.\nDogađaj će podržati Grad Beograd, kroz učešće sekretarijata, preduzeća i službi, kako bi protekao u odličnoj organizaciji i ostvario sve zacrtane ciljeve, dodaje se.\nOrganizatori navode da će posebnu dimenziju ovogodišnjem Beogradskom maratonu dati projekat "Jedan pojas jedan put", kao prvi takav događaj u svetu van teritorije Kine.\nProjekat podrazumeva široke oblike saradnje s Kinom u oblastima promocije Beograda, Srbije u Kini i Kine u Srbiji, dovođenja većeg broja učesnika i gostiju iz Kine na tradicionalni Beogradski maraton, kao i međusobne razmene znanja i iskustava.\nŽelja i misija Beogradskog maratona je, dodaje se, da trčanje kao pokret zdravlja postane svakodnevni vid rekreativne aktivnosti u što širim kategorijama stanovništva u Beogradu i Srbiji.\nDugogodišnji trend odgovornog odnosa prema pojedincu i društvu bio je, kako piše u saopštenju, presudan da Beogradski maraton dobije nagradu "AIMS Social Anjard 2018" od Svetskog udruženja maratona i uličnih trka, kao priznanje za kvalitetnu organizaciju događaja i sprovođenje ciljeva koji su doprineli razvoju trkačkog pokreta u svetu.